Jääpallon alle 23-vuotiaiden maailmanmestaruuskilpailut on Kansainvälisen jääpalloliiton järjestämä alle 23-vuotiaiden miesten maajoukkueiden kansainvälinen jääpalloturnaus. Turnaus järjestetään joka toinen vuosi. Ensimmäiset alle 23-vuotiaiden MM-kilpailut pelattiin vuonna 1990 Ruotsissa.


title: Jääpallon alle 23-vuotiaiden maailmanmestaruuskilpailut

text: Alle 23-vuotiaiden MM-kilpailuiden menestynein maa on Venäjä kahdella mestaruudellaan. Ruotsi on voittanut mestaruuden kerran.


title: Sodan sukupolvi

text: Sodan sukupolvi (, suoraan käännettynä ’Äitimme ja isämme’) on saksalainen kolmiosainen televisiosarja, joka kertoo viiden berliiniläisen nuoren aikuisen kohtalosta toisen maailmansodan aikaan.


title: Sodan sukupolvi

text: Sarjan lopussa annetaan ymmärtää, että päähenkilöt ovat olleet todellisia henkilöitä, sillä heidän elinvuotensa esitetään seuraavasti:Sarja esitettiin ensimmäisen kerran Saksassa ZDF-kanavalla maaliskuussa 2013. Sarjan tuotti UFA:n tytäryhtiö TeamWorx. Suomessa sarjan esitti Yle TV1 tammikuussa 2014.


title: Sodan sukupolvi

text: "Sodan sukupolvi" kuvattiin Saksassa, Liettuassa ja Latviassa.


title: Angolanmedestäjä

text: Angolanmedestäjä ("Nectarinia bocagii") on medestäjien heimoon kuuluva varpuslintu.


title: Angolanmedestäjä

text: Angolanmedestäjää Angolassa ja Kongon demokraattisessa tasavallassa. Lajin kannankehitys on vakaa, ja se on luokiteltu elinvoimaiseksi.


title: Jouhipurppuramedestäjä

text: Jouhipurppuramedestäjä ("Nectarinia purpureiventris") on medestäjien heimoon kuuluva varpuslintu.


title: Jouhipurppuramedestäjä

text: Jouhipurppuramedestäjää tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.


title: Pär Landor

text: Pär Landor (s. 1963 Nauvo) on suomalainen toimittaja. Landor aloitti maaliskuun alusta 2014 turkulaisen "Åbo Underrättelserin" päätoimittajana, kun Torbjörn Kevin jäi eläkkeelle.


title: Pär Landor

text: Landor oli vuosina 1990–1996 "Åbo Underrättelserin" kakkostoimittaja. Vuodesta 2011 hän on toiminut multimediajournalismin lehtorina Turun ammattikorkeakoulussa ja sitä ennen Diakonia-ammattikorkeakoulun journalismin koulutusohjelman lehtorina. Vuosina 2001–2006 hän oli vapaa toimittaja ja mediayrittäjä. Hän oli paikallislehti "Turkulaisen" päätoimittaja 1996–2001.


title: Säihkymedestäjä

text: Säihkymedestäjä ("Nectarinia tacazze") on medestäjien heimoon kuuluva varpuslintu.


title: Säihkymedestäjä

text: Säihkymedestäjää tavataan Itä-Afrikassa. Lajin on kuvattu olevan vuoristoalueilla yleinen tai runsaslukuinen. Sen kannankehitys on vakaa, ja se on luokiteltu elinvoimaiseksi.


title: Pronssimedestäjä

text: Pronssimedestäjä ("Nectarinia kilimensis") on medestäjien heimoon kuuluva varpuslintu.


title: Pronssimedestäjä

text: Pronssimedestäjää tavataan Angolassa, Burundissa, Kongon demokraattisessa tasavallassa, Etiopiassa, Keniassa, Malawissa, Mosambikissa, Ruandassa, Tansaniassa, Ugandassa, Sambiassa ja Zimbabwessa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Kangar

text: Kangar on Malesian pienimmän osavaltion Perlisin pääkaupunki. Kaupungissa asuu noin 50 000 asukasta.


title: Lepidodendron

text: Lepidodendron (nimen merkitys: ”suomupuu”) on sukupuuttoon kuollut Isoëtopsidaan kuuluva kasvisuku, joka eli kivihiilikauden aikana. Se oli puumainen liekomainen kasvi, joka saattoi kasvaa yli 30 metriä korkeaksi. On tehty myös arvioita, joiden mukaan "Lepidodendron" on voinut saavuttaa jopa 54 metrin korkeuden. "Lepidodendron"-sukuun luettiin aikaisemmin yli sata lajia, mutta nykyisin tiedetään että monet näistä ovat vain kasvin eri kasvuvaiheita.


title: Ei kiitos

text: Ei kiitos on Samuli Valkaman ohjaama suomalainen komediaelokuva, joka sai ensi-iltansa 10. tammikuuta 2014. Se perustuu Anna-Leena Härkösen samannimiseen vuonna 2008 julkaistuun romaaniin.


title: Ei kiitos

text: Elokuva kertoo nelikymppisestä avioparista, jossa Heli Valkonen (Anu Sinisalo) on epätoivoisesti rakastunut aviomieheensä, Matti Valkoseen (Ville Virtanen), jonka ei tee enää koskaan mieli rakastella. Elokuvan tuotannosta vastasivat Rimbo Salomaa sekä Lasse Saarinen ja sävellyksestä Timo Lassy. Elokuvan kohtaukset kuvattiin kesän 2013 aikana.


title: Ei kiitos

text: Elokuvan elokuussa 2013 julkaistu traileri sai aikaan kohun monissa elokuvateattereissa. Julkaisunsa jälkeen sekä trailerin että elokuvan todettiin sisältävän lapsille liikaa seksiä, minkä myötä elokuvan ikärajaa nostettiin alkuperäisestä 12 vuodesta 16 vuoteen. "Ei kiitos" oli ensi-iltaviikonloppunaan Suomen katsotuin elokuva 25 573 katsojalla.


title: Ei kiitos

text: Anu Sinisalo palkittiin roolistaan parhaan naispääosan Jussilla.


title: George Town (Malesia)

text: George Town on Penangin osavaltion pääkaupunki Malesiassa, Pulau Penangin saaren koillisnurkassa. Kaupungissa on noin 720 000 asukasta, metropolialueen asukasluku on noin 2 miljoonaa.


title: George Town (Malesia)

text: Kaupunki on saanut nimensä kuningas Yrjö III:n mukaan. Kaupunki on Unescon maailmanperintöluettelossa.


title: George Town (Malesia)

text: Pohjois-Malesian päälentoasema, Penangin kansainvälinen lentoasema sijaitsee 14 km George Townista lounaaseen.


title: Hong Xiuquan

text: Hong Xiuquan (Wade-Giles: Hung Hsiu-tšuan; 1. tammikuuta 1814 – 1. kesäkuuta 1864) oli Kiinan taiping-kapinan johtaja 1850- ja 1860-luvulla.


title: Hong Xiuquan

text: Hong syntyi Kantonin lähistöllä asuneeseen hakka-kansaan kuuluneesen köyhään perheeseen. Hän tutustui kristinuskoon alueen lähetyssaarnaajien kautta, ja tämä vaikutti suuresti hänen ajatuksiinsa. Hong toimi opettajana, mutta ei onnistunut suorittamaan alan virkatutkintoa. Vuonna 1836 hän alkoi nähdä näkyjä, joissa vanhahko mies puhui hänelle. Tämä hahmo kehotti Hongia hyökkäämään kungfutselaisuutta, buddhalaisuutta ja Kiinan keisaria vastaan. Hong tulkitsi kehottajan Jeesukseksi. Näkyjensä innoittamana Hong perusti ryhmän, jolle annettiin nimi "Jumalanpalvojien yhdistys". Sen oppi oli suurelta osin kristillistä, mutta osin myös šamanismia ja kiinalaista luonnonuskontoa.


title: Hong Xiuquan

text: Vuonna 1850 ryhmä oli saanut laajaa kannatusta Etelä-Kiinassa, ja se alkoi toimia kapinakiikkeenä. 1851 Hong perusti alueelle Täydellisen rauhan taivaallisen valtion (太平天國 [tàipíng tiānguó]) ja julisti itsensä sen itsevaltiaaksi. Liike voimistui ja levisi pohjoiseen. Vuonna 1853 se sai haltuunsa Nanjingin kaupungin ja teki siitä valtion pääkaupungin. Ryhmä sai kannatusta varattomien kiinalaisten keskuudessa, ja monia miellytti sen vastarinta mantšu-dynastiaa kohtaan. Keisarilliset joukot alkoivat ahdistaa taiping-valtiota sotilaallisesti yhä voimakkaammin. Ne valloittivat 19. heinäkuuta 1864 Nanjingin. Tappion häämöttäessä Hong teki itsemurhan 1. kesäkuuta 1864.


title: Bistrica

text: Bistrica () on alppijoki Pohjois-Sloveniassa. Bistrica on Sotlan sivujoki, joka taas on Savan sivujoki. Bistirica on 33 kilometriä pitkä, ja sen valuma-alue on 530 neliökilometriä.


title: Eljas Orrman

text: Eljas Johannes Orrman (s. 13. lokakuuta 1943 Hämeenlinna) on suomalainen historioitsija. Hän kirjoitti ylioppilaaksi 1963, valmistui filosofian kandidaatiksi 1970, filosofian lisensiaatiksi 1979 ja väitteli filosofian tohtoriksi 1986. Työuransa aluksi hän työskenteli historian assistenttina Helsingin yliopistossa 1971–1974, toimi Valtionarkiston tutkijana 1974–1979, arkistonhoitajana 1979–1983, ylitarkastajana 1983–1995, Helsingin yliopiston virkaa toimittavana Suomen historian apulaisprofessorina 1988–1992, Vaasan maakunta-arkiston johtajana 1995–1999 ja Kansallisarkiston arkistoneuvoksena 2000–2011 työnään ohjauksen ja säilyttämisen vastuualueen johtaminen. Hän jäi eläkkeelle 2011. Orrman toimi myös Paikallishistoriallisen toimiston sihteerinä 1971–1973, Historisk Tidskrift för Finland -lehden toimitusneuvoston jäsenenä 1980– ja puheenjohtajana 1990–1999, Helsingin yliopiston Suomen historian dosenttina 1987– sekä Kansallisarkiston yhteydessä toimivan heraldisen lautakunnan jäsenenä 2001– ja puheenjohtajana 2001–2004. Orrman sai professorin arvonimen 2009.


title: Bolska

text: Bolska on joki Sloveniassa. Se on yksi Savinjan sivujoista, joka taas on Savan sivujoki. Bolska on 32 kilometriä pitkä ja sen lähdekorkeus on 800 metriä. Kuten Savinja, Bolska on usein tulvinut tuhoisasti. Vuoden 1998 tulvissa Bolskan virtaukseksi laskettiin 193m³/s ja vuoden 1990 tulvissa 182m³/s.


title: Dragonja

text: Dragonja () on joki Pohjois-Istriassa. Dragonja on 30 kilometriä pitkä ja sen lähdekorkeus on 315 metriä. Dragonjan valuma-alue on noin 95 neliökilometriä ja se virtaa kokonaan Sloveniassa.


title: Dragonja

text: Dragonja toimii elinympäristönä monille eläin- ja kasvilajeille. Dragonja on ollut osa Slovenian ja Kroatian välisiä rajakiistoja.


title: Dragonja

text: Ensimmäisessä kirjallisessa lähteessä Dragonjasta puhuttiin nimellä "Argao" (ablatiivi "Argaone") ja myöhemmissä lähteissä se on tunnettu nimillä "Argaone" (670), "per Argaonem" (1035), "Dragugne" (1100) ja "super flumine Dragone" (1389). Nykysloveenin ja italian (D-etuliitteenä) nimet ovat peräisin slaavilaisesta "Dorgon’a" sanasta. Pohjimmiltaan nimi on esiromanilaista alkuperää, todennäköisesti perustuen indoeurooppalaisen kantakielen sanaan "h2arg’", joka tarkoittaa loistoa.


title: Shah Alam

text: Shah Alam on Selangorin osavaltion pääkaupunki Länsi-Malesiassa, Malakan niemimaan itärannalla. Kaupungissa on asukkaita 671 000. Shah Alam sijaitsee Kuala Lumpurin suurkaupunkialueella, noin 15 kilometriä länteen kaupungin keskustasta. Vuonna 1978 Shah Alam korvasi Kuala Lumpurin Selangorin pääkaupunkina, kun Kuala Lumpur irrotettiin Selangorin osavaltiosta omaksi territoriokseen. Shah Alam on naapurikaupunki Petaling Jayan ohella keinotekoinen kaupunki, joka on rakennettu Kuala Lumpurin laajetessa. Ennen kaupungin rakentamista Shah Alamin alue oli täynnä kumipuu- ja öljypalmuviljelmiä.


title: Shah Alam

text: Shah Alamin kaupunkikuvaa hallitsee suurikokoinen Sultan Salahuddin Abdul Azizin moskeija, jossa oli moskeijan valmistuttua maailman korkeimmat minareetit.


title: Matti Kleimola

text: Matti Eino Kleimola (s. 6. huhtikuuta 1946 Alahärmä) on suomalainen teknologiajohtaja ja professori, joka on erikoistunut koneenrakennuksen tuotekehitystoimintaan ja polttomoottoritekniikkaan. Kleimolan vahvuuksia ovat olleet tuotekehitysmenetelmien kehittäminen ja soveltaminen, uudet konstruktiomateriaalit, energiatekniikka ja raskasöljyä käyttävien laivadieselmoottorien kehittäminen.


title: Matti Kleimola

text: Kleimola toimi vuosina 2000–2006 Wärtsilän teknologiajohtajana kunnes jäi tehtävästä eläkkeelle 1. toukokuuta 2005. Lisäksi hän on toiminut Teknillisen korkeakoulun koneensuunnittelun professorina ja polttomoottoritekniikan professorina sekä Wärtsilä Dieselin suunnittelu- ja tuotekehityspäällikkönä. Kleimola valittiin vuonna 2004 polttomoottorien valmistajien kansainvälisen järjestön (CIMAC) presidentiksi kolmivuotiskaudelle. Hän on ollut myös Korkeimman hallinto-oikeuden asiantuntijajäsen (IPR).


title: Matti Kleimola

text: Vuonna 2005 Kleimolalle myönnettiin Suomen Valkoisen Ruusun I luokan ritarimerkki. Hänet vihittiin Tampereen teknillisen yliopiston kunniatohtoriksi keväällä 2007.


title: Dravinja

text: Dravinja () on joki Sloveniassa. Dravinja on Dravan pisin sivujoki. Dravinja on 73 kilometriä pitkä ja sen valuma-alue on 1 150 neliökilometriä. Alkunsa se saa 1 150 metrin korkeudessa Pohorjen vuoristoalueelta, Roglasta etelään. Se yhdistyy Dravaan lähellä Ptujia.


title: Dravinja

text: Dravinjalla on neljä sivujokea: Oplotnica, Ložnica, Polskava ja sen sivujoki Framski potok.


title: Dreta

text: Dreta on joki Sloveniassa. Dreta on Savinjan sivujoki, joka taas on Savan sivujoki. Dreta on 29 kilometriä pitkä, sen lähdekorkeus on 1 100 metrissä ja sen valuma-alue on 126 neliökilometriä.


title: Dreta

text: Dretan nimi ensimmäisessä kirjallisessa lähteessä vuonna 1243 oli "super fluvio Driete". Myöhäisempiä nimiä ovat olleet "as pey der Driet" (1340), "Driete" (1430) ja "Trijet" (1524). Dreta-nimen alkuperästä ei ole varmuutta, mutta sen uskotaan tulevan kroatian sanasta "Dretulja" ja slovakki sanasta "Drietoma". Molemmat sanat ovat hydronymeja, jotka tarkoittavat vesistöjen eri muotoja. Sana saattaa myös periytyä indoeurooppalaisen kantakielen sanasta "dreu̯", joka tarkoittaa virtaamista.


title: Framski potok

text: Framski potok on joki Sloveniassa. Framski potok on Polskavan sivujoki, joka taas on Dravinjan sivujoki. Dravinja taas laskee Dravaan. Framski potok on 26 kilometriä pitkä, sen lähdekorkeus on 1 080 metriä ja sen valuma-alue on 43 neliökilometriä.


title: Timo Kirves

text: Timo Kirves (s. 1939) on suomalainen lehti- ja mainosvalokuvaaja.


title: Timo Kirves

text: Jean Sibeliuksen tyttärentyttärenpoika Timo Kirves ansaitsi rahat ensimmäiseen kameraansa soittamalla klarinettia ravintolayhtyeissä. Valokuvausharrastus sai hänet jättämään opintonsa Kauppakorkeakoulussa.


title: Timo Kirves

text: Timo Kirves oli yksi seitsemästä Finnseven-ryhmän valokuvaajasta 1960-luvun jälkipuoliskolla. Finnsevenin muut jäsenet olivat C. G. Hagström, Olavi Kaskisuo, Aulis Nyqvist, Kristian Runeberg ja Seppo Saves sekä vuoden verran Caj Bremer, jonka tilalle tuli Martti Brandt. Sen jälkeen Kirves toimi 1970-78 valokuvaajana mainostoimisto Erva-Latvalassa.


title: Timo Kirves

text: Vuodesta 1963 lähtien Timo Kirves on kuvannut muun muassa Anna-lehdelle, Suomen Kuvalehdelle, Kotiliedelle, Helsingin Sanomille ja Hufvudstadsbladetille. Huomattava osa hänen tuotannostaan 1970-luvun lopulle saakka oli muotikuvausta vaateyrityksille kuten Kuusinen, Teiniasu, Valioasu, Suomen Sotilaspukimo, Friitala ja Hagström.


title: Timo Kirves

text: Kirves on toiminut opettajana monissa taidealan oppilaitoksissa. Hän on pysynyt mukana valokuvauksen kehityksessä ja opettaa yhä kuvankäsittelyä ja värinhallintaa muille ammattilaisille.


title: Timo Kirves

text: Kirves on kuvajournalismia tukevan Patricia Seppälän säätiön hallituksen varajäsen.


title: Gradaščica

text: Gradaščica on joki Sloveniassa. Se on Savaan laskevan Ljubljanican pisin sivujoki. Gradaščica on 33 kilometriä pitkä, sen lähdekorkeus on 737 metriä ja sen valuma-alue on 181 neliökilometriä.


title: Sven Kock

text: Sven Emil Kock (10. marraskuuta 1918 Pietarsaari – 8. heinäkuuta 2015) oli suomalainen taloustieteilijä. Hän oli Svenska handelshögskolanin liikestrategian ja liikkeenhallinnon professori 1974–1982. Hän on tutkinut liikkeenjohtoa sekä motivaatio- ja persoonallisuuskysymyksiä.


title: Sven Kock

text: Kock väitteli kauppatieteiden tohtoriksi 1965. Kock nimitettiin dosentiksi 1966, ja hän oli alan ensimmäinen professori. Ennen akateemista uraansa hän työskenteli 1940–1950-luvulla Ahlströmin sosiaalipäällikkönä ja Suomen Kaapelitehdas Oy:n henkilöstöpäällikkönä.


title: Sven Kock

text: Hänen puolisonsa oli vuodesta 1944 kirjastonhoitaja Benita Kock o.s. Nyman (1912–2004).


title: Ruokapankki

text: Ruokapankki on yleishyödyllinen hyväntekeväisyysjärjestö, joka jakaa ruokaa niille, joilla ei ole varaa ostaa sitä tarpeeksi itselleen. Ruokapankkien jakama ruoka päätyisi yleensä kaatopaikalle ilman ruokapankkitoimintaa.


title: Ruokapankki

text: Yhdysvalloissa ja Australiassa ruokapankit toimivat tavallisesti varastomenetelmällä. Ne toimivat ruokavarastoina eli eivät suoraan jaa ruokaa nälkäisille. Ne keräävät, lajittelevat ja tarkistavat laadun, jonka jälkeen ne jakavat ruoan yhteisöjen asiamiehille, soppakeittiöille, kodittomien suojille sekä orpokodeille ja -kouluille.


title: Ruokapankki

text: Samaan tapaan toimii Tanskan ruokapankki (FødevareBanken), jonka rahoitti alkuun Tanskan sosiaaliministeriö. Suomen sosiaali- ja terveysministeriön hyvinvoinnin ja terveyden edistämisen osaston johtaja Kari Ilmonen, toteaa Ylen A-studio-ohjelmassa asiasta: "Ei ole sosiaalipoliittisesti perusteltua eikä tarkoituksenmukaista sisällyttää ruoka-aputoimintaan liittyviä avustuksia osaksi sosiaali- ja terveydenhuollon rahoitusjärjestelmäämme." Vihreiden europarlamenttivaaliehdokas ja tutkija Maria Ohisalo toi ruokapankki-aiheen esille Suomessa kotisivullaan ja blogikirjoituksessaan.


title: Ruokapankki

text: Tanskan ruokapankki toimii Kööpenhaminassa ja Aarhusissa. Se kuuluu Ruokapankkien eurooppalaiseen keskusjärjestöön (European Federation of Food Banks).


title: Kesäsota

text: Kesäsota () on nimitys Saksan ja Neuvostoliiton kesällä 1941 Virossa käymille taisteluille, joiden tuloksena Viro siirtyi Neuvostoliitolta Saksan hallintaan. Sotatoimiin osallistui myös virolaisia. Kesäsota oli osa toisen maailmansodan operaatio Barbarossaa. Saksa hyökkäsi Neuvostoliittoon 22. kesäkuuta 1941, ja heinäkuun alussa saksalaiset saapuivat Viroon.


title: Kesäsota

text: Neuvostoliiton suorittamat vangitsemiset ja pakkosiirtotoimet 1940–1941 olivat nostattaneet Virossa voimakasta kommunisminvastaista ja venäläisvastaista mielialaa. Neuvostoliiton viranomaiset lakkauttivat Viron suojeluskunnan, Kaitseliiton, mutta suojeluskuntalaiset kätkivät osan aseistaan metsiin ja perustivat maanalaisia järjestöjä, jotka häiritsivät miehittäjää. Vastarintaryhmien jäseniä soluttautui kommunistihallintoon, ja he saivat hankittua tietoa neuvostoviranomaisten toiminnasta. Neuvostolähteiden mukaan keväällä 1941 sabotaasi-iskut lisääntyivät. Kesäkuun ensimmäisellä viikolla virolaiset sissit hyökkäsivät koko Virossa neuvostoviranomaisia vastaan ja valtasivat hallintorakennuksia.


title: Kesäsota

text: Metsäveljet piileskelivät neuvostoliittolaisia ja odottivat Saksan hyökkäystä Neuvostoliittoon. Saksan toivottiin palauttavan Viron itsenäisyyden. Kesäkuussa 1941 Saksan aloitettua operaatio Barbarossan metsäveljet aloittivat sissisodan NKVD:tä ja puna-armeijan hävityspataljoonia vastaan lieventääkseen niiden aihettamaa tuhoa. Josif Stalin oli määrännyt perääntyvät joukkonsa käyttämään poltetun maan taktiikkaa.


title: Kesäsota

text: Osa virolaisista liittyi Saksan armeijaan. Yhteensä kesäsodassa taisteli Saksan alaisuudessa toimineissa virolaisyksiköissä yli 4 000 virolaista vapaaehtoista, joista kaatui 107, lisäksi Omakaitsessa kaatui 498.


title: Kesäsota

text: Saksan 18. armeija ylitti Viron rajan 7–9. heinäkuuta. Neuvostoarmeija luopui Etelä-Virosta ilman suurempaa vastarintaa. 8. päivä saksalaiset valtasivat Pärnun ja Viljandin. 10. heinäkuuta Viron eteläosa oli tyhjä neuvostoliittolaisista sotilaista ja rintama Keski-Virossa. Saksan armeijan pääjoukot ja huolto eivät olleet pystyneet etenemään yhtä nopeasti kuin hyökkäävät kärkijoukot, joten niitä jouduttiin odottamaan. Tällöin sota muuttui asemasodaksi ja Pohjois-Virossa neuvostohallinnolle tuli tilaisuus vahvistaa valtaansa ja puna-armeijalle mahdollisuus järjestää sekasortoiseksi muuttunut vetäytyminen järjestäyneemmäksi vastarinnaksi.


title: Kesäsota

text: Taistelu Tartosta alkoi 10. päivä ja kesti kaksi viikkoa. Taistelu käytiin aluksi virolaisten sissien ja Neuvostoliiton armeijan hävityspataljoonien välillä saksalaisten pysäytettyä hyökkäyksensä. Heinäkuun viimeisellä viikolla Saksan armeija jatkoi etenemistään virolaisten sissien avustamana ja valtasi Tarton 25. heinäkuuta, Narvan 17. elokuuta sekä Tallinnan 28. elokuuta.


title: Kesäsota

text: Pohjois-Virossa toimi suomalaisten kouluttama tiedusteluryhmä Erna, joka teki myös sotilaallisia häirintäoperaatioita kuten neuvostoliittolaisten autosaattueiden väijytyksiä maanteillä ja neuvostojoukkoja avustaneiden murhia. Ernaan liittyi runsaasti metsäveljiä. Myöhemmin ryhmän pohjalta muodostettiin pataljoona "Erna I", joka osallistui Tallinnan valloitukseen Jumindan metsissä ja Pärispean niemessä, Tarton ja Raudulun maanteiden väilisellä alueella. Sen ei kuitenkaan sallittu marssia Tallinnan keskustaan Saksan armeijan mukana. Pataljoona järjestettiin uudelleen nimellä "Erna II", joka osallistui taisteluihin Muhun ja Saarenmaan saarilla Viron länsirannikolla. Se lakkautettiin syyskuun lopulla.


title: Kesäsota

text: Viimeiset neuvostojoukot poistuivat manner-Virosta 21. lokakuuta 1941, minkä jälkeen Saksa riisui metsäveljet aseista, perusti Viroon oman miehityshallintonsa ja aloitti Viron juutalaisten tuhoamisen. Loput neuvostojoukot vetäytyivät 2. joulukuuta Osmussaaresta.


title: Kesäsota

text: Saksa kohteli kuitenkin virolaisia lähinnä liittolaisena johtuen muuan muassa siitä, että virolaisjoukot olivat osallistuneet innokkaasti sissisotaan ja Neuvostoliiton ajamiseen pois Virosta.


title: Hudinja

text: Hudinja on joki Sloveniassa. Hudinja on Voglajnan sivujoki, joka taas on Savinjan sivujoki. Savinja sen sijaan laskee Savaan. Hudinja on 31 kilometriä pitkä, sen lähdekorkeus on 1 380 metriä ja sen valuma-alue on 207 neliökilometriä. Hudinja on useasti tulvinut tuhoisasti, esimerkiksi vuosina 1990 ja 1998.


Jääpallon alle 19-vuotiaiden maailmanmestaruuskilpailut on Kansainvälisen jääpalloliiton järjestämä alle 19-vuotiaiden miesten maajoukkueiden kansainvälinen jääpalloturnaus. Alle 19-vuotiaiden MM-kilpailut ovat jääpalloilun vanhimmat junioreiden MM-kilpailut, ja ne pelattiin ensimmäisen kerran 1968. Vuosien 1994 ja 1996 kilpailut pelattiin alle 20-vuotiaiden joukkueilla. Kilpailut järjestetään joka toinen vuosi.


title: Jääpallon alle 19-vuotiaiden maailmanmestaruuskilpailut

text: Alle 19-vuotiaiden MM-kilpailuiden menestynein maa on Ruotsi, joka on voittanut 13 mestaruutta. Venäjällä mestaruuksia on kuusi.


title: Isoëtopsida

text: Isoëtopsida tai Isoetopsida on liekomaisten kaareen kuuluva luokka. Siihen kuuluu kaksi nykyään elävää heimoa: Lahnanruohokasvit (Isoëtaceae) ja mähkäkasvit (Selaginellaceae), sekä kauan sitten sukupuuttoon kuolleita ryhmiä kuten Lepidodendrales (esim kivihiilikauden aikana eläneet suvut: "Lepidodendron" ja "Sigillaria"), joiden jäänteistä on muodostunut suuri osa Maapallon kivihiiliesiintymistä. Lahnaruohokasvien varhaisia sukulaisia (mm. "Wexfordia") tunnetaan jo myöhäisdevonikauden ajalta.


title: Lepidodendrales

text: Lepidodendrales on sukupuuttoon kuollut luokkaan Isoëtopsida kuuluva liekomaisten lahko. Sen jäsenet elivät devoni-, kivihiili- ja permikausien aikana. Kivihiilikaudella niiden levinneisyys oli maailmanlaajuinen. Lahkoon kuului kookkaita puumaisia kasveja, joista osa kasvoi yli 40 metrin korkuisiksi ja kahden metrin levyisiksi.


title: Lepidodendrales

text: Niiden jäänteistä muodostuu suuri osaa Maapallon kivihiilivaroista. Kivihiilikauden aikaisista kerrostumista löytyvät "Stigmaria"-juurifossiilit ovat näiden kasvien juuria. Suuri osa lahkon lajeista kuoli sukupuuttoon kivihiilikauden lopulla, jolloin puusaniaiset eli Pteridospermatophytan puut laajalti korvasivat ne. Kuitenkin osa Lepidodendralesin edustajista selvisi keskiselle permikaudelle asti nykyisen Kiinan alueella. Lepidodendrales-lahkon lähimmät nykyään elävät sukulaiset ovat lahnanruohokasveja. Lepidodendrales on parhaiten tunnettu esihistoriallisten liekomaisten kasvien ryhmä, sillä niiden fossiileita on kerätty paljon ja niistä on säilynyt esimerkiksi eri kasvuvaiheissa olleita yksilöitä.


title: Daniel Greig

text: Daniel Greig (s. 13. maaliskuuta 1991) on australialainen pikaluistelija.


title: Daniel Greig

text: Greig sai pronssia sprinttiluistelun MM-kilpailuissa Naganossa 2014 yhteispistein 140,715. Matkakohtaisissa MM-kilpailuissa hän on sijoittunut parhaimmillaan 16:nneksi 1 000 metrilä Sotšissa 2013. Nuorten MM-kilpailuissa hän oli seitsemäs 500 metrillä Moskovassa 2010. Maailmancupin osakilpailussa hän on sijoittunut parhaimmillaan kaksi kertaa yhdeksänneksi 500 metrillä.


title: Eero Valjakka

text: Eero Markus Antero Valjakka (17. joulukuuta 1937 Helsinki – 22. lokakuuta 2002 Helsinki) oli suomalainen arkkitehti, jota on pidetty erityisesti asuntosuunnittelun merkittävänä asiantuntijana.


title: Eero Valjakka

text: Valjakka kirjoitti ylioppilaaksi Helsingin normaalilyseosta vuonna 1955 ja opiskeli sen jälkeen Teknillisessä korkeakoulussa, josta valmistui arkkitehdiksi vuonna 1966. Valmistumisensa jälkeen hän työskenteli arkkitehtina ensin Helsingin kaupunginsuunnitteluviraston palveluksessa vuosina 1967–1968, minkä jälkeen hän perusti kollegansa Simo Järvisen kanssa yhteisen arkkitehtitoimiston. Valjakka ja Järvinen hahmottelivat yhdessä Espooseen uutta asemakaavaa ja asuntoalueita Olarin ja Kuitinmäen alueille. Olarin aluetta he suunnittelivat pääosin vuosina 1968–1973 (niin sanottu "Vanha Olari") ja Kuitinmäen aluetta sen jälkeen 1980-luvun alkupuolelle saakka. Valjakan ja Järvisen suunnitelmissa nousevat esiin muun muassa alueiden läpi kulkevien kävelyteiden keskeinen asema sekä uudisrakennuksia hallitseva tiiliarkkitehtuuri. Kuitinmäkeen he suunnittelivat asuintalojen lisäksi ostoskeskuksen ja toimistorakennuksia. Olarin–Kuitinmäen aluetta on myöhemmin luonnehdittu Suomen laajimmaksi ja eheimmäksi yhtenäiseksi moduulikonstruktivistiseksi kaupunkikokonaisuudeksi.


title: Eero Valjakka

text: Omaa arkkitehtitoimistoa Valjakka piti vuodesta 1985 lähtien. Suunnittelutyönsä ohella hän opetti 1970- ja 1980-luvulla Teknillisessä korkeakoulussa asuntosuunnittelua.


title: Eero Valjakka

text: Valjakkaa on pidetty yhtenä Suomen parhaimmista asuntosuunnittelun ja asuinrakentamisen asiantuntijoista. Helsingin yliopiston taidehistorian professori Riitta Nikulan mukaan Valjakka pyrki eleettömän tyylikkäässä arkkitehtuurissaan aidosti tavallisen ihmisen asumisen parantamiseen. Valjakan ja Järvisen yhdessä laatimia Espoon uusien asuinrakennusalueiden toteutuneita suunnitelmia on pidetty hyvänä esimerkkinä onnistuneesta nykyaikaisesta kaupunkisuunnittelusta. Vuonna 1975 he saivat yhdessä rakennustaiteen ja yhdyskuntasuunnittelun valtionpalkinnon.


title: Casa Finlandia

text: Casa Finlandia oli arkkitehti Matti Suurosen vuosina 1969–1971 suunnittelema sarja lujitemuovisia rakennuksia. Niiden innoittajana toimi hänen vuonna 1968 suunnittelemansa Futuro-talon saama suosio.


title: Casa Finlandia

text: Casa Finlandia-sarjaan kuului kolme erimallista rakennusta; huoltoasema CF-100/200 (1969), kioski CF-10 (1970) sekä asuin- ja liikerakennus CF-45 (1971). Numero CF-mallimerkinnässä tarkoittaa rakennuksen sisätilojen pinta-alaa. Talojen valmistaja oli Vantaan Hiekkaharjussa toiminut Oy Polykem Ab. Rakennuksia valmistettiin myös yhtiön Ruotsinpyhtään tehtaalla. Casa Finlandia-sarjaa markkinoitiin myös Suomen ulkopuolella ja niitä tehtiinkin muun muassa Japanissa. Valmistus päättyi kuitenkin vuoden 1973 öljykriisin myötä.


title: Casa Finlandia

text: Tunnetuin Casa Finlandia-sarjan rakennuksista oli Suurosen vuonna 1971 suunnittelema CF-45, joka paremmin tunnetaan nimellä Venturo. Suomessa ehdittiin valmistamaan ennen öljykriisiä vain 19 Venturoa, mutta Japanissa niitä tehtiin tiettävästi jopa yli 1 000 kappaletta. Nykyään Casa Finlandia-sarjan rakennuksia on edelleen käytössä eri puolilla Suomea, muun muassa huoltoasemina sekä liike- ja asuinrakennuksina.


title: Luettelo NHL:n työsulkupelaajista muissa sarjoissa kaudella 2012–2013

text: NHL-kautta 2012–2013 edelsi työsulku, joka alkoi 15. syyskuuta 2012 ja päättyi 6. tammikuuta 2013. Keskeisimmät työsulkuun liittyneet kiistanaiheet NHL-liigan ja pelaajayhdistyksen välillä olivat palkkakaton suuruus sekä tulojen jakosuhde. Työsulku oli NHL-historian kolmas kausien 1994–1995 ja jälkeen.


text: Neuvottelujen tuloksena syntyneen kymmenvuotisen työehtosopimuksen nojalla jääkiekkotulot jaetaan tasan pelaajien ja seurojen välillä. Kumpikin osapuoli saa siis 50 prosenttia tuloista, kun taas edellinen sopimus takasi pelaajille 57 prosentin osuuden. Kauden 2013–2014 palkkakatoksi sovittiin 64,3 miljoonaa dollaria, joka vastaa tarkalleen kaudella 2011–2012 käytettyä kattoa.


text: Runkosarjan ensimmäinen kierros pelattiin 19. tammikuuta 2013, ja pudotuspelit alkoivat 30. huhtikuuta 2013. Kaikki runkosarjaottelut pelattiin samassa konferenssissa olevien joukkueiden välillä. Näin ollen kauden ainoat ottelut, joissa eri konferensseihin kuuluvat joukkueet kohtasivat toisensa, pelattiin Stanley Cup -finaalisarjassa.


text:
Aiempien työsulkujen tapaan useampi NHL-pelaaja nähtiin muissa sarjoissa, suurimmaksi osaksi Euroopassa.Elitserienissä ehti työsulun aikana pelata vain kolme vahvistusta, sillä Hockeyligan kielsi Elitserien-seuroja ottamasta lyhytaikaisia työsulkuvahvistuksia. Tämä tapahtui jo syksyllä työsulun alettua, kun Elitserien-seurat MODO Hockeyta ja Frölunda HC:tä lukuun ottamatta sopi keskenään, että työsulkuvahvistuksia ei palkattaisi Hockeyliganin kiellosta huolimatta. Kilpailuvirasto vaati Hockeyligania pyörtämään päätöksen ison uhkasakon nojalla ja näin ollen kahdessa Elitserien-joukkueessa ehdittiin nähdä syksyn aikana yhteensä kolme NHL-pelaajaa. Hockeyligan vei asian Ruotsin Markkinatuomioistuimeen saakka. Käsittely päättyi Hockeyliganin eduksi joulukuussa 2012. Sen sijaan sarjatasoa alempana HockeyAllsvenskanissa nähtiin kaikkiaan 22 työsulkupelaajaa.
TuTon Matt Bradley ja Jesse Winchester jäivät edellisen NHL-kauden päätteeksi vapaiksi agenteiksi ja hakivat työsulun ajan NHL-sopimusta. Lopulta molemmat jäivät työsulun päätyttyä ilman sopimusta. Winchester pelasi loppukaudella SM-liigaa Jokereissa, mutta Bradley loukkantui vain yhden TuTossa pelaamansa ottelun jälkeen, eikä ole sittemmin palannut kaukaloihin.


title: 70 (luku)

text: 70 (seitsemänkymmentä) on luonnollinen luku, jota edeltää 69 ja seuraa 71. Se on myös seitsenkulmioluku sekä pienin outo luku. Jaksollisessa järjestelmässä 70 on ytterbiumin järjestysluku.


title: Jamie Dornan

text: Jamie Dornan (s. 1. toukokuuta 1982 Belfast, Pohjois-Irlanti) on pohjoisirlantilainen näyttelijä, malli ja muusikko. Hänet tunnetaan parhaiten roolistaan Christian Greynä kolmiosaisessa elokuvasarjassa "Fifty Shades of Grey", Fifty Shades Darker ja Fifty Shades Freed. Lisäksi hänet tunnetaan rooleistaan elokuvassa "Marie Antoinette" ja televisiosarjoissa "Olipa kerran" ja "The Fall".


title: Jamie Dornan

text: Hän seurusteli Keira Knightleyn kanssa vuodesta 2003 vuoteen 2005. Dornan meni naimisiin huhtikuussa vuonna 2013 englantilaisen näyttelijän ja laulaja-lauluntekijä Amelia Warnerin kanssa ja heillä on kaksi lasta. Ensimmäinen tytöistä syntyi marraskuussa 2013 ja toinen tyttö syntyi helmikuussa 2016.


title: Solar Sound Festival

text: Solar Sound Festival on Seinäjoella järjestettävä urbaaniin & elektroniseen musiikkiin erikoistunut kaupunkifestivaali. Festivaali järjestettiin ensimmäisen kerran 2.-3.8.2013 Seinäjoen keskustassa, Kirkkokadun festivaalialueella. Vuonna 2016 tapahtuma laajentui kolmipäiväiseksi.


title: Solar Sound Festival

text: Kävijät ja järjestämisajankohdat:


title: Solar Sound Festival

text: 2.-3.8.2013: 9 000 kävijää (kaksipäiväinen)


title: Solar Sound Festival

text: 18.-19.7.2014: 12 000 kävijää. (kaksipäiväinen)


title: Solar Sound Festival

text: 17.-18.7.2015: 16 000 kävijää (kaksipäiväinen)


title: Solar Sound Festival

text: 28.-30.7.2016: 25 700 kävijää (kolmipäiväinen)


title: Solar Sound Festival

text: 28.-29.7.2017: 23 000 kävijää (kaksipäiväinen)


title: Solar Sound Festival

text: 3.-4.8.2018: tavoite yli 22 000 kävijää (kaksipäiväinen)


title: Solar Sound Festival

text: Tapahtuman järjestää Nordic Live Productions Oy


title: Solar Sound Festival

text: Esiintyjiä vuoden 2013 tapahtumassa: Elastinen, JVG, Stig, HeavyWeight, Karri Koira, Ruudolf, Js16, Teflon Brothers, Tuomas Kauhanen, Lord Est, Uniikki, Mikael Gabriel, Kuningas Pähkinä & Setä Tamu.


title: Solar Sound Festival

text: Esiintyjiä vuoden 2014 tapahtumassa: Inna (Romania), ItaloBrothers (Saksa), Adam Tensta (Ruotsi), Elastinen, JVG, MäkGälis, Stig, Teflon Brothers, Brädi, Rony Rex, Uniikki, HeavyWeight, Kasmir, Timi Lexikon, Tuomas Kauhanen, Karri Koira & Ruudolf, Spekti, Aste, Mikael Gabriel, Majuri, Nikke Ankara, OuSnap! DJ's, Solonen & Kosola, Kuningas Pähkinä & Setä Tamu, Rico Tubbs, K-System, DJ Mista S, Salazar Pakyo, DJ Dosse, Turismo


title: Solar Sound Festival

text: Esiintyjiä vuoden 2015 tapahtumassa: Tinie Tempah (Iso-Britannia), Far East Movement (USA) Pendulum Dj Set (Australia / Iso-Britannia), Alfons (Ruotsi) ItaloBrothers (Saksa), Stig, Teflon Brothers, Brädi, Rony Rex, Uniikki, HeavyWeight, Kasmir, Karri Koira & Ruudolf, Spekti, Aste, Mikael Gabriel, Nikke Ankara, OuSnap! DJ's, Kuningas Pähkinä & Setä Tamu, Aito Mäkki & Adi L Hasla, Isac Elliot, Redrama, Asa, Juju, Aksim, Särre


title: Solar Sound Festival

text: Esiintyjiä vuoden 2016 tapahtumassa: Tungevaag & Raaban (Norja / Ruotsi), ItaloBrothers (Saksa), Elastinen, JVG, Antti Tuisku, Stig, Kuningas Pähkinä & Setä Tamu, Teflon Brothers, Brädi, Rony Rex, Uniikki, HeavyWeight, Kasmir, Tuomas Kauhanen, Karri Koira & Ruudolf, Spekti, Aste, Mikael Gabriel, Nikke Ankara, Evelina, Jari Sillanpää, Jukka Poika, Aito Mäkki & Adi L Hasla, Roope Salminen & Koirat, Petri Nygård, Juno


title: Solar Sound Festival

text: Esiintyjiä vuoden 2017 tapahtumassa: Redfoo (USA), INNA (ROM), Alan Walker (NO), Pikku G, Mäkki, Kube, Gabriel Lion, Aste, JVG, Gettomasa, Evelina, Petri Nygård, Lyömättömät, Pete Parkkonen, Reino Nordin, Mikael Gabriel, Antti Tuisku, DJ Mista S


title: Solar Sound Festival

text: Esiintyjiä vuoden 2018 tapahtumassa: Teflon Brothers, Petri Nygård, Portion Boys & Pasi ja Anssi, Reino Nordin, Pikku G, Vigiland (SWE), SANNI, Roope Salminen ja koirat, Nikke Ankara, Gasellit, Mäkki, OG Ulla-Maija, Mikael Gabriel, Adi L Hasla, sekä Tungevaag & Raaban. Lisäyksiä vielä tulossa kesän 2018 aikana.


title: Magic in the Moonlight

text: Magic in the Moonlight on vuonna 2014 ensi-iltansa saanut Woody Allenin ohjaama ja käsikirjoittama komediaelokuva. Sen pääosissa ovat Emma Stone, Colin Firth, Hamish Linklater, Marcia Gay Harden, Jacki Weaver ja Erica Leerhsen. Tapahtumat sijoittuvat 1920-luvun Ranskan Rivieralle.


title: Magic in the Moonlight

text: Elokuvan ensi-ilta oli Yhdysvalloissa 25. heinäkuuta 2014 ja Suomessa 29. elokuuta 2014.


title: Idrijca

text: Idrijca on joki Sloveniassa. Idrijca on Sočan pisin sivujoki. Idrijca on 60 kilometriä pitkä, sen lähdekorkeus on 960 metriä ja sen valuma-alue on 598 neliökilometriä. Idrijca yhdistyy Sočaan 150 metriä merenpinnasta, joten joki laskee 810 metriä matkallaan.


title: Iška

text: Iška on joki Sloveniassa. Iška on Ljubjanican sivujoki, joka taas on Savan sivujoki. Iška on 31 kilometriä pitkä ja sen valuma-alue on 86 neliökilometriä.


title: Iška

text: Iška erottoo yhdessä Iškan rotkon kanssa Ala-Karniolan Sisä-Karniolasta. Iška Vasin ja Strahomerin välinen osa joesta katosi maan alle vuoden 2010 tulvissa, 20. syyskuuta 2010.


title: Musiikkiohjelmisto

text: Musiikkiohjelmistot ovat tietotekniikan ohjelmisto-sovellutuksia, eli sovelluksia, jotka liittyvät musiikintekoon tai käsittelyyn tietokoneilla, internetissä, puhelimissa tai muissa tietotekniikan muodoissa.


title: Musiikkiohjelmisto

text: Esimerkiksi musiikkisoitinohjelmat, musiikin editointi-ohjelmat tai musiikin verkostatallennusohjelmat.


title: Musiikkiohjelmisto

text:
"Pro Toolsin" kaltaisista ohjelmista käytetään nykyisin myös lyhennettä DAW (engl. Digital Audio Workstation).
Web-soitin merkityksessä musiikki-instrumentti internetsovelluksena.


title: Catherine Bell

text: Catherine Lisa Bell (s. 14. elokuuta 1968 Lontoo, Englanti) on yhdysvaltalainen näyttelijä. Hänet tunnetaan muun muassa rooleistaan Sarah MacKenzienä televisiosarjassa "Kunnian miehet", Denise Sherwoodina televisiosarjassa "Kasarmin naiset" ja Cassandra Nightingalena "The Good Witch" -elokuvasarjassa ja televisiosarjassa" Good Witch".


title: Catherine Bell

text: Bell syntyi Lontoossa, Britanniassa, englantilaiselle arkkitehdille ja iranilaislähtöiselle sairaanhoitajalle. Vanhempiensa erottua hän muutti kuitenkin jo kaksivuotiaana äitinsä kanssa Los Angelesiin. Perhetaustansa vuoksi hän osaa farsia.


title: Catherine Bell

text: Bell opiskeli paikallisessa katolisessa koulussa ja hakeutui sitten Kalifornian yliopistoon Los Angelesissa opiskelemaan lääketiedettä. Noin vuoden jälkeen hän jätti opintonsa ja ryhtyi malliksi. Käytyään mallina neljän kuukauden työrupeamalla Japanissa hän palasi Los Angelesiin ja alkoi opiskella näyttelemistä.


title: Catherine Bell

text: Hän on esiintynyt monissa eri elokuvissa ja televisiosarjoissa. Elokuvista tunnetuin on "Bruce – taivaanlahja" (2003).


title: Catherine Bell

text: Bell ja Adam Beason menivät naimisiin toukokuussa 1994. Heillä on kaksi yhteistä lasta, vuonna 2003 syntynyt Gemma ja vuonna 2010 syntynyt Ronan. Bell ja Beason erosivat syyskuussa 2015.


title: Catherine Bell

text: Catherine Bell on tehnyt hyväntekeväisyyttä mm. osallistumalla psykiatrian uhreja auttavan ihmisoikeusjärjestön "Kuolemanteollisuus: Psykiatria" - museon avajaisjuhlallisuuksien mainostamiseen.


title: Veronumero

text: Veronumero on 12 merkin yksilöllinen numerosarja, jota käytetään Suomessa rakennusalalla. Henkilön veronumero merkitään kuvalliseen henkilötunnisteeseen, joka on pidettävä esillä rakennustyömaalla työskennellessä. Kaikki rakennusalan työntekijät on myös merkittävä julkiseen "veronumerorekisteriin".


title: Veronumero

text: Henkilöasiakkaat saavat veronumeron verokortin yhteydessä ja ammatinharjoittajat ennakkoverolipulla. Veronumeron saa myös pyytämällä sitä verotoimistosta. Ulkomaalaisten rakennusalan työntekijöiden on aina haettava veronumeroa. Työnantaja voi tilata veronumerot keskitetysti toimittamalla verotoimistoon työntekijöittensä henkilötunnukset. Verohallinnon internetsivuilla on tarkat ohjeet veronumeron hakemiseen.


title: Veronumero

text: Veronumerolain mukaan rakennusalan veronumerot on ilmoitettava Verohallinnolle rakennusalan veronumerorekisteriin. Verottaja ei rekisteröi veronumeroita automaattisesti niiden antamisen yhteydessä. Rekisteröinnin voi hoitaa työntekijä itse, mutta yleensä työnantaja ilmoittaa työntekijöiden veronumerot kootusti. Ilmoittaminen on maksutonta ja onnistuu myös veronumeroiden tilaamisen yhteydessä. Jos työnantajalla on jo veronumerot, hän voi ilmoittaa työntekijät rekisteriin lähettämällä veronumeropyynnön.


title: Veronumero

text: Veronumeron käyttöä säätelee veronumerolaki, jonka tarkoituksena on estää harmaata taloutta ja auttaa kartoittamaan Suomessa väliaikaisesti oleskelevien ulkomaalaisten työntekijöiden määrää. Veronumerolaki astui voimaan 15. joulukuuta 2011. Uusilla rakennustyömailla veronumeron käyttöä on edellytetty 1. syyskuuta 2012 alkaen, mutta vanhoille työmaille siirtymäaikaa annettiin maaliskuun 2013 alkuun asti.


title: Väsyneen valon teoria

text: Väsyneen valon teoriat ovat hypoteeseja, joiden mukaan Hubblen lain mukainen, kaukaisten galaksien valon punasiirtymän ja galaksien etäisyyden välinen yhteys aiheutuu jostakin muusta kuin galaksien etääntymisestä ja siihen liittyvästä Dopplerin ilmiöstä. Tällaisia malleja on ehdotettu vaihtoehdoksi maailmankaikkeuden metriseen laajenemiseen perustuville kosmologisille teorioille kuten alkuräjähdysteorialle ja pysyvän tilan teorialle.


title: Väsyneen valon teoria

text: Tällaisen teorian esitti ensimmäisenä vuonna 1929 Fritz Zwicky, joka oletti, että fotonit menettävät vähitellen energiaansa törmätessään säännöllisesti muihin hiukkasiin, jolloin tämä energian menetys on sitä suurempi, mitä kauempaa fotoni on kulkeutunut. Tämän vuoksi galaksien valo olisi Maahan saapuessaan menettänyt sitä suuremman osan energiastaan, mitä kauempana galaksi sijaitsee, ja koska Planckin lain mukaan valon taajuus on suoraan verrannollinen fotonin energiaan, olisi valon taajuuskin samalla pienentynyt eli se olisi muuttunut väriltään sitä punaisemmaksi, mitä kauempaa valo on tullut.


title: Väsyneen valon teoria

text: Zwicky itsekin piti teoriansa heikkona kohtana sitä, että mikä tahansa valon siroaminen saisi kaukaiset kohteet näkymään epäselvemmin kuin todellisuudessa on laita. Myöhemmin on lisäksi osoitettu, että galaksien pintakirkkaus kehittyy ajan kuluessa, ja myös kosmologisten lähteiden aikadilaatiota ja kosmisen taustasäteilyn spektriä on tutkittu. Tällöin on havaittu ilmiöitä, joita ei esiintyisi, jos kosmologinen punasiirtymä johtuisi valon sirontailmiöistä, olivatpa nämä minkä laatuisia tahansa. Vaikka uusia muunnelmia väsyneen valon teorioista edelleen silloin tällöin esitetään, havainnot eivät tue niitä ja nykyisin useimmat valtavirran astrofyysikot eivät pidä niitä edes vakavan huomion arvoisina.


title: Väsyneen valon teoria

text: Ajatus väsyneestä valosta esitettiin sen jälkeen, kun Edwin Hubble oli havainnut, että kaukaisten galaksien valon punasiirtymä oli suoraan verrannollinen niiden etäisyyteen, sikäli kuin etäisyys oli pääteltävissä. Punasiirtymä merkitsee sitä, että kohteen lähettämän valon spektri on siirtynyt kohti pienempiä energioita ja sen mukaisesti pienempiä taajuuksia, minkä yleensä selitetään johtuvan Dopplerin ilmiöstä. Kierteissumujen tutkijat kuten Vesto Slipher havaitsivat, että sijaitsivatpa tällaiset sumut millä puolella taivasta tahansa, näiden kohteiden, joiden nykyisin tiedetään olevan vieraita galakseja, oli lähes aina punasiirtynyttä, ei sinisiirtynyttä. Koska tämä päti kaikissa suunnissa, tämän ei voitu tulkita johtuvan normaalista liikkeestä taustan suhteen, missä tapauksessa olettaisi puna- ja sinisiirtymää esiintyvän suuressa aineistossa yhtä paljon. Sen sijaan kaikki kaukaiset galaksit etääntyvät Linnunradan galaksista. Hubble havaitsi lisäksi, että tämän punasiirtymän suuruus korreloi vahvasti galaksien etäisyyden kanssa.


title: Väsyneen valon teoria

text: Slipherin ja Hubblen havaintojen perusteella Georges Lemaître päätteli vuonna 1927, että tämä korrelaatio sopi yhteen Einsteinin gravitaatioteorian ei-staattisten ratkaisujen kanssa, joita nimitetään Friedmann-Lemaîtren ratkaisuiksi. Lemaîtren artikkeli sai kuitenkin osakseen ansaitsemaansa huomiota vasta sen jälkeen, kun Hubble julkaisi sen vuonna 1929. Tämän ratkaisun mukainen punasiirtymän ja etäisyyden välinen yleinen yhteys voitiin selittää sillä miten laajeneva maailmankaikkeus vaikuttaa fotoniin, joka liikkuu aika-avaruudessa valonluontoisella radalla, jonka eri kohtien välinen intervalli on nolla. Tässä muotoilussa esiintyy edelleen Dopplerin ilmiön kaltainen ilmiö, joskin suhteellisia nopeuksia on käsiteltävä huolellisemmin, sillä laajenevassa metriikassa etäisyydet voidaan määritellä eri tavoin.


title: Väsyneen valon teoria

text: Samaan aikaan ilmiölle esitettiin muitakin selityksiä, jotka eivät olleet sopusoinnussa yleisen suhteellisuusteorian kanssa. Edward Milne esitti mallin, jonka mukaan suuri räjähdys selittäisi punasiirtymät. Hänen mallinsa oli kyllä sovitettavissa yhteen erityisen, mutta ei yleisen suhteellisuusteorian kanssa. Toiset esittivät, että jotkin systemaattiset ilmiöt selittäisivät punasiirtymän ja etäisyyden välisen korrelaation. Tällaisten teorioiden joukkoon kuuluu myös Fritz Zwickyn vuonna 1929 ehdottama ”väsyneen valon” mekanismi. Zwicky esitti, että kulkiessaan suunnattomia välimatkoja staattisessa maailmankaikkeudessa fotonit menettäisivät hitaasti energiaa vuorovaikuttaessaan aineen tai toisten fotonien kanssa taikka jollakin ennestään tuntemattomalla fysikaalisella mekanismilla. Koska energian vähennys johtaa valon aallonpituuden kasvuun, tämä ilmiö saisi valon spektriviivoissa aikaan punasiirtymän, joka kasvaisi verrannollisena valonlähteen etäisyyteen. Muutamaa vuotta myöhemmin Richard Tolman antoi tälle oletetulle ilmiölle nimen ”väsynyt valo” ().


title: Väsyneen valon teoria

text: On kuitenkin huomattava, että muutamien lähimpien galaksien kuten Andromedan galaksin valo on päinvastoin sinisiirtynyttä, mikä osoittaa sen lähestyvän Linnunrataa. Tämän vuoksi väsyneen valon teorioissakin on ollut oletettava, että valo ”väsyy” merkittävästi vasta etäisyyksillä, jotka ovat selvästi suurempia kuin Andromedan galaksin etäisyys, ja että vasta niin kaukaisilla kohteilla niiden mahdollisesta lähestymisestä aiheutuva sinisiirtymä ei enää riitä kumoamaan valon väsymisestä aiheutuvaa punasiirtymää.


title: Väsyneen valon teoria

text: Väsyneen valon mekanismit kuuluivat niiden vaihtoehtojen joukkoon, joita esitettiin alkuräjähdysteorialle ja pysyvän tilan teorialle, jotka molemmat perustuvat yleisen suhteellisuusteorian mukaiseen maailmankaikkeuden laajenemiseen. Jo 1900-luvun puolivälissä useimmat kosmologit kannattivat jompaakumpaa näistä paradigmoista, mutta oli muutamia tiedemiehiä, jotka kehittivät väsyneeseen valoon perustuvia vaihtoehtoja, varsinkin niiden joukossa, jotka kehittivät vaihtoehtoja yleiselle suhteellisuusteorialle. Kun havaitseva kosmologia 1900-luvun loppupuolella kehittyi ja saatiin enemmän ja tarkempaa tietoa, alkuräjähdysteoria sai vähitellen kaikista vaihtoehtoisista kosmologisista teorioista eniten kannatusta, ja lopulta saavutettiin tieteellinen konsensus, jonka mukaan se on hyväksytty eräillä parametrien arvoilla, jotka tarkemmin määrittävät maailmankaikkeuden tilan ja kehityksen. Nykyään väsyneen valon kosmologioita pidetään yleensä jo täysin vanhentuneina, mutta vielä 1980-luvulla monissa kosmologiaa käsittelevissä kirjoituksissa niitä pidettiin ainakin pohdinnan arvoisina, vaikkakin valtavirran astrofyysikot pitivät niitä jo silloin epäuskottavina "ad hoc" -selityksinä. Myöskään Einstein ei ollut pitänyt väsyneen valon teorioita uskottavina.


title: Väsyneen valon teoria

text: Vuoden 1990 jälkeen ja vielä 2000-luvulla on tehty havaintoja, jotka osoittavat, etteivät ”väsyneen valon” hypoteesit ole kelvollisia selityksiä kosmologisille punasiirtymille. Esimerkiksi staattisessa maailmankaikkeudessa, jossa esiintyisi valon väsymistä, tähtien ja galaksien pintakirkkaus olisi vakio. Toisin sanoen, mitä kauempana kohde on, sitä vähemmän valoa siitä saamme, mutta kohteen näennäinen pinta-ala pienensi samassa suhteessa, joten kohteesta saapuvan valon määrä jaettuna sen näennäisellä pinta-alalla olisi vakio. Laajenevassa maailmankaikkeudessa sen sijaan tämä suhde eli kohteen pintakirkkaus pienenee etäisyyden kasvaessa. Kun havaittu kohde etääntyy, siitä aikayksikköä kohti saapuneiden fotonien määrä pienenee suhteellisesti enemmän kuin tapahtuisi ilman laajenemista, koska jokaisen fotonin on kuljettava pidempi matka kuin edellisten, ja lisäksi sen energia on hieman edellisiä pienempi, koska suurilla etäisyyksillä esiintyy suurempi punasiirtymä. Toisaalta laajenevassa maailmankaikkeudessa kohde näyttää olevan suurempi kuin se todella on, koska se oli lähempänä silloin, kun fotonit aloittivat taipalensa. Nämä ilmiöt yhdessä aiheuttavat, että kaukaisten kohteiden pintakirkkaus on laajenevassa avaruudessa pienempi kuin se olisi staattisessa avaruudessa. Tämä ilmiö tunnetaan Tolmanin pintakirkkaustestinä, ja se tukee käsitystä laajenevasta maailmankaikkeudesta eikä ole yhdistettävissä staattisiin väsyneen valon malleihin.


title: Väsyneen valon teoria

text: Punasiirtymä on suoraan havaittavissa, ja kosmologit käyttävät sitä suorana mittana sille, kuinka kauan kaukaisimmista kohteista lähtenyt valo on ollut matkalla. Usein kohteiden etäisyys ilmaistaankin punasiirtymänä eikä vuosina tai valovuosina. Tällaisella asteikolla alkuräjähdys vastaa ääretöntä punasiirtymää. Vaihtoehtoisissa gravitaatioteorioissa, joiden mukaan maailmankaikkeus ei laajene, on esitettävä vaihtoehtoinen selitys punasiirtymän ja etäisyyden väliselle yhteydelle, joka yleisen suhteellisuusteorian mukaisesta metriikan laajenemisesta seuraa suoraan. Sellaisia teorioita sanotaan toisinaan ”väsyneen valon kosmologioiksi”, vaikkeivät kaikki tällaisten esittäjät välttämättä ole tietoisia historiallisista edeltäjistään.


title: Väsyneen valon teoria

text: On havaittu useita ilmiöitä, joiden selittäminen väsyneen valon avulla on perustavalla tavalla ongelmallista:


title: Väsyneen valon teoria

text: Vuosien kuluessa on esitetty useita väsyneen valon mekanismeja. Samassa artikkelissa, jossa Fritz Zwicky esitti tällaisia malleja, hän itse katsoi jotkin mahdollisuudet poissuljetuiksi. Yksinkertaisimmassa muodossaan väsyneen valon teoria olettaa, että fotonin edetessä sen energia pienenee eksponentiaalisesti suhteessa kuljettuun matkaan:


title: Väsyneen valon teoria

text: missä formula_2 on fotonin energia sen kuljettua matkan formula_3 valonlähteestä, formula_4 sen energia sen lähtiessä ja formula_5 vakio, joka kuvaa avaruuden tai väliaineen vastusta. Jotta tämä vastaisi Hubblen lakia, vakion formula_5 on oltava useita gigaparsekeja.


title: Väsyneen valon teoria

text: Esimerkiksi Zwicky pohti, voisiko Comptonin ilmiö selittää punasiirtymän:


title: Väsyneen valon teoria

text: Tätä kosmologisilla etäisyyksillä olevien kohteiden ”sumeutta”, joka olisi odotettavissa, ei ole havaittu, joskin tämän osoittamiseen varmuudella tarvittaisiin paljon suurempia kaukoputkia kuin on käytettävissä. Vaihtoehtona Zwicky esitti eräänlaisen Sachs-Wolfen ilmiöön perustuvan selityksen:


title: Väsyneen valon teoria

text: Zwickyn omat ehdotukset esitettiin huolellisesti niin, että myöhemmät havainnot saattaisivat falsifoida ne:


title: Väsyneen valon teoria

text: Tällaista absorptioviivojen levenemistä ei ole havaittu suuren punasiirtymän omaavilla kohteillakaan, joten tämä nimenomainen hypoteesi on osoitettu vääräksi.


title: Väsyneen valon teoria

text: Samassa artikkelissa Zwicky huomautti myös, että väsyneen valon mallin mukaan etäisyyden ja punasiirtymän välisen yhteyden pitäisi esiintyä oman galaksissamme tähtienkin valossa, joskin tämä punasiirtymä saattaisi olla niin vähäinen, että se olisi vaikea mitata. Oman galaksimme valonlähteistä hän kirjoittikin: ”Olisi erityisen toivottavaa, että punasiirtymä voitaisiin määrittää kohteiden omasta nopeudesta riippumatta.” Tämän vuoksi tähtitieteilijät ovat kärsivällisesti kartoittaneet galaksin kolmiulotteisen nopeus-sijainti-faasiavaruuden ja havainneet galaktisten kohteiden puna- ja sinisiirtymien olevan spiraaligalaksin tilastollisen jakauman mukainen, jotta sisäisen punasiirtymän vaikutus ei häiritsisi tuloksia.


title: Väsyneen valon teoria

text: Zwickyn jälkeen Edwin Hubble ja Richard Tolman vertasivat vuonna 1935 etääntymisestä aiheutuvaa punasiirtymää muista syistä aiheutuvaan ja kirjoittivat:


title: Väsyneen valon teoria

text: Nämä edellytykset tulivat lähes mahdottomiksi täyttää, ja yleiseen suhteellisuusteoriaan perustuvien punasiirtymän ja etäisyyden välisen yhteyden selitysten suuri menestys on yksi keskeisimmistä syistä siihen, miksi maailmankaikkeuden alkuräjähdysmalli on edelleen tutkijoiden parhaana pitämä kosmologinen malli.


title: Väsyneen valon teoria

text: Erwin Finlay-Freundlich ehdotti 1950-luvulla, että punasiirtymä aiheutuisi siitä, että havaitut fotonit ovat menettäneet energiaansa kulkiessaan säteilykentän läpi.. Häneen viitaten saman teorian hyväksyi myös Manchesterin yliopiston professori P. F. Browne Nature-lehdessä vuonna 1962 julkaistussa kirjoituksessaan. Kosmologian huomattavimpiin tutkijoihin kuuluva Ralph Asher Alpher kirjoitti Nature-lehteen kolme kuukautta myöhemmin kirjeen vastatakseen tähän olettamukseen, jota hän ankarasti arvosteli, sillä ”mitään yleisesti hyväksyttyä fysikaalista mekanismia ei ole esitetty tähän menetykseen”.


title: Väsyneen valon teoria

text: Siihen saakka, kunnes WMAP-avaruusluotain ja nykyaikaiset punasiirtymän kartoitukset aloittivat niin sanotun ”tarkkuuskosmologian aikakauden”, väsyneen valon malleja saatettiin silloin tällöin julkaista valtavirran julkaisuissa. Eräs sellainen julkaistiin Nature-lehessä helmikuussa 1979, ja siinä oletettiin fotonien hajoavan kaareutuvassa aika-avaruudessa. Viisi kuukautta myöhemmin tätä teoriaa arvosteltiin samassa aikakauskirjassa, sillä se lainkaan sopinut yhteen niiden havaintojen kanssa, joita oli tehty gravitaatiopunasiirtymästä ja siihen liittyvästä Auringon reunatummenemisesta. Vuonna 1986 "Astrophysical Journal"issa julkaistiin artikkeli, jonka mukaan väsyneen valon teoriat selittäisivät punasiirtymän paremmin kuin kosminen laajeneminen, mutta kymmenen kuukautta myöhemmin samassa aikakauskirjassa osoitettiin, etteivät sellaiset väsyneen valon mallit olleet sopusoinnussa viimeisimpien havaintojen kanssa. Kun kosmologiset mittaukset tulivat yhä tarkemmiksi ja havaintotietojen tilastollinen aineisto parani, väsyneen valon teoriat voitiin lopulta katsoa todistetun niin selvästi vääriksi, että vuonna 2001 Charles Seife saattoi kirjoittaa niiden kuuluvan ”lujasti fysiikan ulkoreunalle jo 30 vuotta sitten”. Spekulatiivisissa julkaisuissa sellaisia kuitenkin esitetään toisinaan edelleen.


title: Kesäihottuma

text: Kesäihottuma on hevosen yliherkkyysreaktio hyönteisille, erityisesti "Culicoides"-polttiaisille. Sen oireita ovat ihon kutina, turvotus, punaisuus, hilseily ja paksuuntuminen. Kesäihottumaa ei voi parantaa, ja hoito on oireita lievittävää tai hyönteispistoja ehkäisevää.


title: Kesäihottuma

text: Kesäihottuman aiheuttaa yksilön herkistyminen hyönteisten, erityisesti hyttysten tai "Culicoides"-suvun pistiäisten syljelle. Sairauden puhkeamiseen vaikuttavat geneettiset ja ympäristötekijät. Suomenhevosilla tehdyn tutkimuksen mukaan hevosen väri ei vaikuta sairastavuuteen.


title: Kesäihottuma

text: Kesäihottuman oireita ovat ihon kutina, turvotus, punaisuus, hilseily ja paksuuntuminen. Kun hevonen hankaa itseään, iho rikkoutuu, mistä seuraa haavautumia, tulehduksia sekä jouhien katkeilua. Voimakkaasti oireileva hevonen saattaa hangata harjansa ja häntänsä melkein kokonaan pois. Oireet ilmenevät lämpiminä vuodenaikoina ja voimistuvat vähitellen vuosi vuodelta. Tyypillisesti oireet ilmenevät 3–6-vuotiaille.


title: Kesäihottuma

text: Diagnoosi tehdään oireiden, oirehistorian ja oireiden vuodenaikaisen vaihtelun perusteella. Reaktion aiheuttava allergeeni voidaan selvittää tarkemmin intradermaalikokeella, antigeenisimulaatiokokeella tai allergeenispesifin immunoglobuliini E -mittauksella. Allergisoivaa hyönteisryhmää voi päätellä myös ihovaurioiden sijainnin perusteella: hyttyset suosivat kylkiä, "Culicoides"-pistiäiset häntää, harjaa, päätä ja korvia.


title: Kesäihottuma

text: Kesäihottumaa ei voi parantaa, ja hoito on oireita lievittävää tai hyönteispistoja ehkäisevää. Kesäihottumasta kärsivän hevosen oireita voidaan lievittää muun muassa loimituksella, lääkityksellä, siedätyshoidolla ja hevosen pito-olosuhteiden muutoksilla. Ihon kutinaa ja infektiota hoidetaan akuutisti kortisonivoiteilla, tilanteen vaatiessa myös antibiooteilla. Hevosen siirtäminen pois laitumelta talliin ehkäisee hyönteispistot väliaikaisesti.


title: Kesäihottuma

text: Kesäihottuman oireiden ennaltaehkäisy aloitetaan aikaisin keväällä. Parhaaksi keinoksi on todettu hevosen hyönteisloimitus koko kesäkauden ajan. Myös hyönteiskarkotteita voidaan käyttää. Hevosen ulkoilua pyritään välttämään sellaisina vuorokaudenaikoina, jolloin hyönteiset ovat runsaimmin liikkeellä, erityisesti alkuillasta ja auringonnousun jälkeen, ja ulkoilu ilman loimea on kesäkautena mahdollista lähinnä hyvin tuulisella säällä tai kaatosateessa. Vältettävät ulkoiluajat kuitenkin vaihtelevat hyönteislajeittain. Hyönteisten lisääntymistä laidunympäristön lähistöllä voidaan vähentää tuhoamalla seisovat vesilammikot, puhdistamalla hevosten juoma-astiat usein ja kärpäsherkkyyden ollessa kyseessä poistamalla hevosten ulosteet laitumelta.


title: Kesäihottuma

text: Kesäihottumaa esiintyy kaikenrotuisilla hevosilla, Suomessa etenkin islanninhevosilla ja suomenhevosilla. Erityisesti islanninhevosen kesäihottumaa on tutkittu paljon.


title: Luoteisalueen säännös

text: Luoteisalueen säännös (, virallisesti "An Ordinance for the Government of the Territory of the United States, North-West of the River Ohio") oli Yhdysvalloissa vuonna 1787 annettu säädös, jolla perustettiin niin sanottu Luoteisterritorio Ohio- ja Mississippi-jokien sekä Suurten järvien väliin jäävälle alueelle. Säädös loi pohjan myöhemmille territorioiden perustamisille Yhdysvalloissa. Sitä pidetään ennen nykyisen perustuslain säätämistä toimineen konfederaation kongressin merkittävimpänä saavutuksena.


title: Luoteisalueen säännös

text: Yhdysvaltojen itsenäistymisen jälkeen kolmentoista siirtokunnan länsipuolisten alueiden kohtalo oli epäselvä. Useat osavaltiot, muun muassa New York ja Virginia tekivät niihin kohdistuvia aluevaatimuksia. Itsenäisyyssodan päätyttyä vuonna 1783 alueet liitettiin Yhdysvaltoihin, ja niiden hallintoa koskenut kysymys piti ratkaista jotenkin. Ensimmäinen Luoteisaluetta koskenut laki hyväksyttiin konfederaation kongressissa vuonna 1784 Thomas Jeffersonin luonnoksen pohjalta. Laki jakoi seudun joukoksi itsehallintoalueita, jotka saivat luvan lähettää yhden edustajan konfederaation kongressiin sitä mukaa kun niiden väkiluku ylittäisi 20 000 sekä luvan hakea osavaltion statusta kun niiden väkiluku saavuttaisi pienimmän olemassaolevan osavaltion koon. Sitä täydennettiin 1785 toisella lailla, joka määräsi alueet edelleen jaettaviksi nelikulmionmuotoisiin kaupunkikuntiin. Tämä jälkimmäinen laki muodosti pohjan Yhdysvaltain maanjakopolitiikalle aina vuonna 1862 säädettyyn Homestead Actiin saakka.


title: Luoteisalueen säännös

text: Vuoden 1787 Luoteisalueen säännös korvasi vuoden 1784 lain. Sen mukaan jokaisen hallintoalueen kuvernöörin ja tuomareiden nimitys kuuluisi kongressille siihen saakka, kunnes alueen äänestäjien määrä ylittäisi 5 000, jolloin se voisi saada territorion aseman ja muodostaa oman edustuksellisen hallinnon. Luoteisterritorio voitaisiin jakaa kolmesta viiteen territorioon, jotka saavutettuaan 60 000 asukkaan rajan voisivat edelleen hakea osavaltion asemaa. Lisäksi säännös takasi Luoteisalueen asukkaille kansalaisoikeudet ja kielsi orjuuden kokonaan sen alueella. Luoteisalueen säännöksen suurin merkitys oli siinä, että se loi käytännön, jonka mukaisesti liittovaltion uudet alueet saivat mahdollisuuden päästä automaattisesti tasavertaiseen asemaan vanhojen osavaltioiden kanssa. Tätä periaatetta sovellettiin myöhemmin Yhdysvaltojen laajentuessa aina Tyynenmeren rannikolle saakka.


title: Luoteisalueen säännös

text: Luoteisterritorion alueista muodostettiin myöhemmin Ohion, Indianan , Illinoisin, Michiganin ja Wisconsinin osavaltiot. Vuoden 1787 säännökseen sisältynyt orjuuden kieltäminen loi osaltaan pohjaa Yhdysvaltain myöhemmälle jakautumiselle niin sanottuihin vapaisiin ja orjavaltioihin, mikä puolestaan johti sisällissodan puhkeamiseen.


title: Vilnia

text: Vilnia (; ; tai "Wilejka") on pieni Liettuassa Neris-joen sivuhaara. Sen alkukohta on Vindžiūnain kylän lähellä, viisi kilometriä etelään Šumskasista, lähellä Valko-Venäjän rajaa. Vilnian pituus on 80 kilometriä ja sen valuma-alue kattaa 624 km. Joki virtaa länttä kohti ja yhtyy Neris-jokeen Vilnassa, mille tämä sivujoki on antanut nimensä.


title: Kokra

text: Kokra on joki Sloveniassa. Se saa alkunsa 1 300 metrin korkeudessa Karavankkien vuoristossa. Kokran pituus on 34 kilometriä, ja se yhdistyy Savaan Kranjin kaupungissa, 346 metriä merenpinnan yläpuolella. Kokran valuma-alue on 221 neliökilometriä.


title: Lahinja

text: Kokra on joki Sloveniassa. Kokra saa alkunsa karstimaan lähteistä lähellä Knežinan, Belčji Vrhin ja Mali Nerajecin kyliä, 150 metrin korkeudessa. Kokran pituus on 34 kilometriä ja se yhdistyy Kolpaan Primostekin kunnassa, 130 metriä merenpinnan yläpuolella. Kokra on Kolpan suurin sivujoki. Kokran valuma-alue on 360 neliökilometriä.


title: Eflornitiini

text: Eflornitiini (CHFNO) on aminohappojohdannainen, jota käytetään lääkeaineena hoidettaessa hirsutismia ja unitautia.


title: Eflornitiini

text: Eflornitiini syntetisoitiin alun perin syöpälääkkeeksi ja sillä on kasvainten kasvua estäviä ominaisuuksia. Eflornitiinin käyttö unitaudin hoidossa raportoitiin ensimmäisen kerran vuonna 1980. Eflornitiinin vaikutus perustuu "Trypanosomia brucei" -loision solunjakautumisen estämiseen estämällä ornitiinidekarboksylaasin toimintaa. Inhibitio perustuu siihen, että eflornitiini alkyloi ornitiinidekarboksylaasin aktiivisen keskuksen katalyyttisesti tärkeän kysteiiniaminohapon. Ornitiinidekarboksylaasi katalysoi putreskiinin muodostumista ornitiinista ja putreskiinia tarvitaan solun jakautumisessa tarvittavien polyamiinien biosynteesiin. Eflornitiini tehoaa sekä "Trypanosoma brucei gambiense"- että "Trypanosoma brucei rhodesiense" -loisioihin. Eflornitiinia käytetään erityisesti melarsoprolille vastustuskykyisten kantojen aiheuttaman unitaudin hoidossa ja sitä voidaan käyttää yhdessä nifurtimoksin kanssa.


title: Eflornitiini

text: Eflornitiinin aiheuttamia sivuvaikutuksia voivat olla huonovointisuus, johon liittyy oksentelua ja ripulia, kuulon heikkeneminen ja luuydintoksisuus, joka voi aiheuttaa anemiaa, leukopeniaa ja trombosytonemiaa.


title: Higashiōsaka

text: Higashiōsaka (; ”Itä-Osaka”) on noin puolen miljoonan asukkaan kaupunki Osakan prefektuurissa Japanissa. Se sijaitsee nimensä mukaisesti aivan Osakan kaupungin itäpuolella. Länsiosistaan se liittyy saumattomasti Osakan kaupunkialueeseen, mutta idässä se nousee korkealle Ikomavuoren luonnonalueille ja rajautuu Naran prefektuuriin. Etelässä sen rajanaapurina on Osakan prefektuurin Yaon kaupunki ja pohjoisessa Daitōn kaupunki. Higashiōsakan pinta-ala on 61,81 neliökilometriä ja siellä on 505 801 asukasta (vuonna 2014). Higashiōsaka on nimetty yhdeksi Japanin ydinkaupungeista vuonna 2005.


title: Higashiōsaka

text: Higashiōsaka tunnetaan tavaranvalmistuksen ("monozukuri") kaupunkina. Siellä on Japanin kaupungeista neljänneksi eniten tehtaita Osakan, Nagoyan ja Kioton jälkeen (6 016 vuonna 2008), ja tehtaiden tiheys on merkittävistä teollisuuskaupungeista suurin. 99 prosenttia kaupungissa toimivista yrityksistä on pieniä tai keskisuuria, ja lukuisat pienet tavaranvalmistajayritykset muodostavatkin kaupungin talouden selkärangan. Tuotannon monipuolisuutta kuvaa tunnuslause "Nan demo tsukureru Higashiōsaka" (, ”Higashiōsakassa voidaan valmistaa mitä vain”). Higashiōsaka on profiloitunut myös rugby-kaupungiksi, ja kaupungin maskotti Torai-kun onkin rugbynpelaaja.


title: Higashiōsaka

text: Higashiōsakaa palvelevat Osakan metron Chūō-linja, JR Westin Katamachi-linja (Gakkentoshi-linja) ja Ōsaka-higashi-linja sekä Kintetsu-rautateiden Nara-linja, Osaka-linja ja Keihanna-linja.


title: Juvankoski

text: Juvankoski voi viitata muiden muassa seuraaviin:


title: M/S Ostend Spirit

text: M/S Ostend Spirit oli vuonna 1987 Saksassa valmistunut P&O European Ferriesin autolautta. Se kulki ensin Doverin ja Calais'n väliä, ja loppuajan se kuljetti pari vuotta "Ostend Spirit" -nimisenä matkailijoita Englannin Ramsgatesta Belgian Oostendeen välisellä reitillä. Se vietiin Turkkiin romutettavaksi vuoden 2013 lopulla.


title: M/S Ostend Spirit

text: Alus tilattiin Schichau Seebeckswerft AG:lta Bremerhavenista Saksasta. Sen köli laskettiin telakkanumerolla 94 ja alus laskettiin vesille 11. huhtikuuta 1987. Se luovutettiin 27. marraskuuta Doveriin Englantiin rekisteröidylle P&O European Ferriesille.


title: M/S Ostend Spirit

text: Alus lähti 28. marraskuuta 1987 Bremerhavenista Doveriin, jonne se saapui seuraavana päivänä. Alus aloitti 4. joulukuuta liikennöinnin Kanaalin yli Doverista Calaisiin. Tammikuussa alus jäi Wilton Feyenoordiin brittiläisen miehistön lakkoillessa ja se jatkoi liikennöintiä vasta 29. kesäkuuta. Alus liikennöi 20. kesäkuuta - 1. heinäkuuta 1990 Calaisin lakkojen vuoksi Doverista Zeebrüggeen.


title: M/S Ostend Spirit

text: Alus siirrettiin 10. maaliskuuta 1998 P&O Stena Linelle, joka jatkoi liikennöintiä Doverista Calaisiin. Joulukuussa alus sai nimekseen "P&OSL Calais". Alus siirtyi elokuussa 2002 P&O Ferriesille, joka jatkoi liikennöintiä reitillä. Alus kastettiin 15. lokakuuta "PO Calaisiksi" ja edelleen helmikuussa 2003 "Pride of Calaisiksi".


title: M/S Ostend Spirit

text: Alus siirrettiin 16. helmikuuta 2007 Harland and Wolffin telakalla Belfastissa, mistä se poistui 18. helmikuuta aloittaen matkan Doveriin. Alus oli 25. joulukuuta 2007 - 16. tammikuuta 2008 A&P Tynen telakalla Hebburnissa. "Pride of Calais" törmäsi 23. lokakuuta 2011 laituriin Calaisissa, jolloin sen keula vaurioitui. Alus kunnostettiin Doverissa. Alus siirrettiin 12. helmikuuta 2012 rahtiliikenteeseen Doverista Calaisiin., kunnes se siirrettiin telakalle lähteneen "Spirit of Britainin" tilalle henkilökuljetuksiin 31. maaliskuuta. Se palasi rahtiliikenteeseen 26. huhtikuuta ja se teki viimeisen matkansa reitillä 20. lokakuuta. Alus lähti 23. lokakuuta Doverista Tilburyyn huollettavaksi.


title: M/S Ostend Spirit

text: Alus vuokrattiin 18. joulukuuta 2012 Ramsgateen Englantiin rekisteröidylle Transeuropa Ferries NV:lle, joka kastoi Transeuropa Shipping Linesin operoiman aluksen "Ostend Spiritiksi". Se lähti seuraavana päivänä Tilburystä Ramsgateen ja edelleen vastaanottotestien päätyttyä Ostendeen. Se lähti 4. tammikuuta 2013 Antwerpeniin telakalle tarkastettavaksi, mistä se palasi Ostendeen 19. tammikuuta. Alus aloitti 1. helmikuuta liikennöinnin Ostendesta Ramsgateen.


title: M/S Ostend Spirit

text: Alus lähti 18. huhtikuuta Ramsgatesta Tilburyyn. Se myytiin turkkilaiselle romuttamolle lokakuussa ja se lähti 30. lokakuuta Tilburystä kohti Aliagaa. Alus ajettiin 13. marraskuuta Aliagassa maihin romutettavaksi.


title: Konnekoski

text: Konnekoski on vuolas koski Rautalammilla ja Rautalammin reitillä. Sen kautta Hankaveden vesi laskee Konneveteen. Kosken pituus on 600 m, leveys 20 m ja virtaama keskimäärin 48 m³/s. Koskea on kunnostettu 1980-luvulla kalatalouden tarpeisiin. Istukaslajeina ovat taimen ja harjus. Luontaisia saalislajeja ovat taimen, siika, ahven ja hauki. Sallittuja kalastusmenetelmiä koskessa ovat heittokalastus, perhokalastus ja uistelu. Palveluvarustukseen kuuluu heittolaituri. Taimen on tärkein saaliskala ja rauhoitusaika on 11.9.–15.11. Konnekoski on tärkeä siian ja taimenen kutualue. Konnekoski kuuluu reittiveden muiden koskien tapaan koskiensuojelulain piiriin. Konnekosken historiaan kuuluu 17. kesäkuuta 1860 tapahtunut kirkkoveneturma, jossa Varismäen kylän kirkkovene törmäsi kariin. Yli 30 henkilöä joutui tällöin veden varaan ja heistä 17 hukkui.


title: Syyrian asevoimat

text: Syyrian asevoimat muodostavat Syyrian valtiolliset puolustusvoimat. Syyrian arabitasavallan voimassa olevan vuoden 1973 perustuslain 1. luvun 1. osion 11. artiklan mukaan "asevoimat ja muut puolustusorganisaatiot ovat vastuussa isänmaan alueellisesta puolustuksesta ja vallankumouksen tavoitteiden yhtenäisyyden, vapauden ja sosialismin suojelemisesta." Lisäksi perustuslain 2. luvun 1. osion artikla 93.2 määrittelee, että tasavallan presidentti on asevoimien ylipäällikkö.


title: Syyrian asevoimat

text: Kolmen pääpuolustushaaran eli Syyrian arabiarmeijan (maavoimat), Syyrian arabilaivaston (merivoimat) ja Syyrian arabi-ilmavoimien lisäksi siihen kuuluvat itsenäinen ilmatorjunnasta vastaava Syyrian ilmapuolustusvoimat ja maan sotilastiedustelusta vastaava direktoraatti. Lisäksi asevoimien yhteyteen on kuulunut sen olemassaolon aikana useita eri puolisotilaallisia organisaatioita.


title: Syyrian asevoimat

text: Syyriassa kaikki miehet tulevat 18 vuotta täytettyään asevelvollisiksi. Ennen Syyrian sisällissodan alkamista asepalvelusaikaa lyhennettiin ensin vuonna 2005 kahdesta ja puolesta vuodesta kahteen vuoteen, vuonna 2008 21 kuukauteen ja vuonna 2011 puoleentoista vuoteen.


title: Syyrian asevoimat

text: Vuonna 1920 alkanut Ranskan mandaattihallinto perusti tulevan Syyrian arabiarmeijan luomalla vapaaehtoispohjalta Syyrian legioonan, joka koostui jalka- ja ratsuväkiyksiköistä. Miehistö muodostui pääasiassa maan vähemmistöistä, kuten druuzeista, alawiiteista, kristityistä, kurdeista ja tšerkesseistä, kun taas päällystö oli ranskalaista. Silti kyseessä oli ensimmäinen modernin Syyrian paikallisen väestön muodostama sotaväki. Vuosien 1925-1927 druusikapinan myötä ranskalaiset järjestivät legioonan uudelleen Levantin erikoisjoukoiksi ("Troupes Speciales du Levant"), joka yhdessä pohjoisafrikkalaisten, ranskalaisten ja senegalilaisten siirtomaajoukkojen sekä muukalaislegioonan kanssa muodostivat sekä Libanonin että Syyrian mandaateista vastanneen Levantin armeijan ("Armée du Levant"). Tämän lisäksi mandaattihallinto hallinnoi Syyrian laajoja maaseutualueita puolisotilaallisen santarmin avulla. Myös santarmin suhteen päällystö oli ranskalaista miehistön koostuessa paikallisesta väestöstä.


title: Syyrian asevoimat

text: Vuonna 1933 ranskalaiset perustivat paikallista upseerikoulutusta varten Homsin sotilasakatemian, minkä myötä itsenäisyyden lähestyessä alempi upseeristo alkoi vähitellen syyrialaistua. Vuonna 1938 Levantin erikoisjoukot koostuivat 10 000 miehestä 306 upseerista, joista 88 oli pääasiassa ylempään upseeristoon kuuluvia ranskalaisia. Vuoden 1945 lopulla armeijaan kuului 5000 miestä ja santarmistoon noin 3500. Sen rivit muodostuivat edelleen pääasiassa maaseudun vähemmistöistä. Huhtikuussa 1946 viimeisetkin ranskalaisupseerit pakotettiin poistumaan Syyriasta, jonka itsenäisen uuden valtion vakinaisen armeijan muodosti aiemmat Levantin erikoisjoukot. Israelin julistauduttua itsenäiseksi toukokuussa 1948 Syyria liittyi muiden maata ympäröivien arabimaiden kanssa Israelin-vastaiseen liittoumaan. Tällöin Syyrian armeijan miesvahvuus oli 12 000 sotilasta. Tämän jälkeen Syyrian asevoimat tulivat osallistumaan vielä kolmeen muuhun Israelin vastaiseen sotaan.


title: Syyrian asevoimat

text: Vuoden 1948 sodan myötä Syyria ajautui jatkuvien sotilasvallankaappausten kierteeseen, joka käytännössä esti vakaan hallitusvallan syntymisen ja hävitti armeijan ammattimaisuuden. Huhtikuussa 1949 pääesikuntapäällikkö, kenraali Husni al-Za'im, teki Syyrian ensimmäisen sotilasvallankaappauksen. Elokuussa 1949 sotilasvallankaappauksen tekivät kenraali Adib al-Shishakli ja eversti Sami al-Hinnawi, josta tuli juntan johtaja. Lopulta saman vuoden lopulla joulukuussa al-Shishakli kaappasi vallan ja piti maan johdossaan vuoden 1954 sotilasvallankaappaukseen asti. Tämänkin jälkeen upseerikunta osallistui toinen toistaan seuraaviin sotilasvallankaappauksiin, joissa aina pyrittiin kilpailijoiden syrjäyttämiseen.


title: Syyrian asevoimat

text: Vuonna 1963 arabisosialistisen Ba'ath-puolueen Syyrian-haaran sotilasneuvosto suunnitteli kaappavansa vallan perinteisellä sotilasvallankaappauksella. Sotilasneuvosto tiesi, että sen tulisi ottaa haltuun al-Kiswahin ja Qatanan varuskunnat, 70. panssariprikaati al-Kiswahissa, Homsin sotilasakatemia ja Damaskoksen radioasema. Vaikka kaappauksen suunnittelijat olivat nuoria, tavoite ei ollut mahdoton. Hallitus oli hajoamistilassa ja perinteinen valtaeliitti oli menettänyt otteensa maasta. Lopulta pieni joukko nuoria upseereita, mukaan lukien Hafez al-Assad, kaappasi vallan 8. maaliskuuta 1963. Sotilasvallankaappauksen jälkeen kenraali Amin al-Hafiz erotti useita sunniupseereita syyttäen näitä arabien yhtenäisyyden vastaisuudesta. Tämä mahdollisti ylemmän upseeriston täydentämisen sadoilla alawiiteilla. Tämä käänsi vaa'an alawiittiupseerien hyväksi, jotka sitten vuonna 1966 kaappasivat vallan. Kyse oli ensimmäisestä kerrasta, kun Damaskos joutui alawiittien käsiin.


title: Syyrian asevoimat

text: Vuonna 1967 Syyria kävi kuuden päivän sodan Israelia vastaan, minkä myötä se menetti Golanin kukkulat, jotka ovat edelleen Israelin hallinnassa. Tämän jälkeen Suezin kanavasodan yhteydessä Syyria koki raskaita tappioita Israelin-vastaisella rajallaan kesällä 1970. Saman vuoden syyskuussa Syyria teki rajoitetun sotilaallisen intervention Jordaniaan sen sisällissodan aikana. Vuonna 1973 Syyria osallistui arabiliittolaistensa kanssa Israelin-vastaiseen Jom Kippur-sodan aloittaneeseen hyökkäykseen, joka tuli Israelin taholta vain juuri ja juuri torjutuksi. Tästä lähtien voimassa ollut maiden välinen aselepo on pitänyt pintansa aina Syyrian sisällissodan alkamiseen vuonna 2011 asti.


title: Syyrian asevoimat

text: Vuonna 1976 Syyrian armeija teki intervention Libanoniin sen presidentin kutsusta taistelemaan PLO:ta ja kapinallisia libanonilaisjoukkoja vastaan. Alun perin Syyrian joukot muodostivat Arabiliiton jäsenmaiden muodostamien Arabien interventiojoukkojen ytimen. Lokakuussa 1976 muut arabimaat tunnustivat Syyrian joukot Arabien interventiojoukoksi ja muut arabimaat vetivät joukkonsa pois Libanonista vuosikymmenen loppuun mennessä. Samalla Syyria sekaantui entistä syvemmin Libanonin sisällissotaan ja päätyi vastakkainasetteluun Israelin kanssa, joka miehitti Etelä-Libanonin alueita vuodesta 1978 lähtien. Libanon ajautui tiukasti Syyrian otteeseen ja osapuolten välille tehty interventio muuttui vuoteen 2005 asti jatkuneeksi miehitykseksi, joka jatkui Libanonin sisällissodan päättymisestä vuonna 1990 huolimatta. Rafiq al-Haririn murha johti Libanonissa suurin Syyrian-vastaisiin mielenosoituksiin ja levottomuuksiin johtaen lopulta siihen, että viimeiset Syyrian asevoimien joukot vetäytyivät Libanonista Bekaanlaakson kautta 27. huhtikuuta 2005. Ennen tätä Syyrialla oli ollut Libanonissa 20 000 sotilasta. Vetäytymisestä huolimatta Syyrian on vaikuttanut Libanonin asioihin ja sen asevoimien on väitetty sekaantuneen libanonilaispoliitikkojen murhiin ja yleisen kaaoksen luomiseen.


title: Syyrian asevoimat

text: Vuosina 1979-1982 Syyriassa puhkesi islamistikapina, jonka kukistaminen Syyrian sevoimien taholta huipentui Haman verilöylyyn vuonna 1982. Lisäksi Syyrian joukot osallistuivat sotilaallisiin yhteenottoihin Libanonin vuoden 1982 sodan aikana, jolloin Syyrialla oli Libanonissa 22 000 sotilaan lisäksi paljon raskasta aseistusta. Vuonna 1990 Syyria lähetti 9. panssaridivisioonan Saudi-Arabiaan sen suojaksi Irakia vastaan. Tämä 20 000 sotilaan joukko osallistui yhdessä muiden liittouman joukkojen kanssa Operaatio Aavikkomyrskyn aikana Kuwait Cityn valtaamiseen irakilaismiehittäjiltä Persianlahden sodassa.


title: Syyrian asevoimat

text: Syyrian sisällissodan aikana Syyrian asevoimien toiminnassa ilmeni useita heikkouksia joukkojen johtamisessa, aseistuksessa ja sissisodankäynnin vastaisessa toiminnassa. Asevoimat ovat tukeutuneet paljolti tulivoimaan panssarivaunuilla ja tykistöllä ja sittemmin puolisotilaalliset joukot kuten Hizbollah ovat osallistuneet enenevissä määrin myös lähitaisteluihin kapinallisten kanssa. Puolisotilaallisten joukkojen merkitys on kasvanut etenkin asvoimiin otettujen asevelvollisten määrän pudotessa kutsuntojen välttelyn takia. Niin maavoimat kuin ilmavoimatkin ovat kärsineet raskaita materiaalitappioita. Asevoimat ovat saaneet tukea etenkin Iranista ja Venäjältä.


Jääpallon alle 17-vuotiaiden maailmanmestaruuskilpailut on Kansainvälisen jääpalloliiton järjestämä alle 17-vuotiaiden miesten maajoukkueiden kansainvälinen jääpalloturnaus. Ensimmäiset alle 17-vuotiaiden MM-kisat pelattiin 1975, ja alle 17-vuotiaat olivat alle 19-vuotiaiden jälkeen toinen juniori-ikäluokka, jolle jääpallon MM-kilpailut järjestettiin. Vuosien 1995 ja 1997 kilpailut pelattiin alle 18-vuotiaiden joukkueilla. Alle 17-vuotiaiden MM-turnaus pelataan joka toinen vuosi.


title: Jääpallon alle 17-vuotiaiden maailmanmestaruuskilpailut

text: Ruotsi on kilpailuiden menestynein maa yhdeksällä maailmanmestaruudellaan. Venäjällä on kahdeksan mestaruutta ja Suomella kaksi. Neuvostoliitto voitti aikanaan kaksi mestaruutta.


title: Italia jalkapallon MM-kilpailuissa 2010

text: Italian jalkapallomaajoukkue pelasi jalkapallon MM-kisoissa seitsemännentoista kerran vuonna 2010 Etelä-Afrikan järjestämässä MM-turnauksessa. Joukkue lähti vuoden 2010 MM-kisoihin nimivahvalla joukkueella ja hallitsevana maailmanmestarina, mutta turnaus oli Italialle pettymys, sillä joukkue putosi jo alkulohkovaiheessa.


title: Italia jalkapallon MM-kilpailuissa 2010

text: Italia voitti MM-kultaa Saksan MM-kisoissa 2006, valmentajanaan Marcello Lippi joka kuitenkin erosi päävalmentajan paikalta kultajuhliin päättyneen turnauksen jälkeen. Hänen tilalleen valittiin Roberto Donadoni, jonka johdolla Italia selvitti karsinnat EM-kisoihin 2008 ja eteni lopputurnaukseen. EM-kisat eivät kuitenkaan olleet menestys, sillä Italia putosi ensimmäisellä pudotuspelikierroksella, tulevalle Euroopan mestarille, Espanjalle rangaistuspotkuilla. Heikko menestys johti Donadonin potkuihin, ja tilalle palkattiin takaisin MM-kultaluotsi Lippi. Hän aloitti kahden vuoden valmennusprojektinsa, joka huipentui 2010 MM-kisoihin.


title: Italia jalkapallon MM-kilpailuissa 2010

text: Italia aloitti karsinnat vuoden 2010 MM-kisoihin Etelä-Afrikkaan, 6. syyskuuta 2008, vierasottelulla Kyproksella. Italia voitti kotijoukkue Kyproksen tasaisen ottelun päätteksi 2-1, Antonio Di Natalen viimeisteltyä Italialle kaksi maalia.


title: Italia jalkapallon MM-kilpailuissa 2010

text: Karsintojen toisen ottelunsa Italian joukkue pelasi neljä päivää myöhemmin, kun se kohtasi kotikentällään Georgian. Keskikenttäpelaaja Daniele De Rossi oli ottelun hahmo ja hän ratkaisi Italialle 2-0 voiton, tehtyään ottelun molemmat maalit.


title: Italia jalkapallon MM-kilpailuissa 2010

text: Seuraavat karsintaottelunsa Italia pelasi vuoden 2008 lokakuussa. "Azzurri" kohtasi Bulgarian, jonka kanssa Italia pelasi 0-0 tasapelin, sekä Montenegron jonka Italia voitti maalein 2-1, Alberto Aquilanin vastattua Italian molemmista maaleista.


title: Italia jalkapallon MM-kilpailuissa 2010

text: Seuraavan kerran Italia pelasi MM-karsintoja vasta seuraavan vuoden, 2009, maaliskuussa. Tuolloin joukkue voitti Montenegron 2-0, Andrea Pirlon ja Giampaolo Pazzinin maaleilla.


title: Italia jalkapallon MM-kilpailuissa 2010

text: 1. huhtikuuta 2009 Italia kohtasi lohkon toisen huippujoukkueen Irlannin. Italia siirtyi ottelussa johtoon Vincenzo Iaquintan maalilla, mutta joutui lopulta tyytymään tasapeliin Robbie Keanen iskettyä tasoitusmaalin ottelun viimeisillä minuuteilla.


title: Italia jalkapallon MM-kilpailuissa 2010

text: Syyskuussa 2009 Italia pelasi kaksi ottelua, Georgiaa vastaan vieraskentällä ja kotipelin Bulgariaa vastaan. Ottelu Georgiaa vastaan oli tuskainen, mutta Georgian puolustajan Kakha Kaladzen tehtyä kaksi omaa maalia ottelu ratkesi Italian eduksi. Toinen ottelu Bulgariaa vastaan päättyi Italian samoihin voittolukemiin, maalintekijöinä kunnostautuivat Vincenzo Iaquinta ja Fabio Grosso.


title: Italia jalkapallon MM-kilpailuissa 2010

text: 10. lokakuuta 2009, Italia kohtasi Irlannin vieraskentällä. Ottelu oli tärkeä, sillä voitto tai tasapeli riittäisi Italialle MM-paikan varmistamiseen. Irlanti siirtyi ottelussa johtoon ensimmäisillä minuuteilla, mutta Mauro Camoranesi iski Italian tasoituksen. Ottelu oli 1-1 tasatilanteessa 87. peliminuutille asti, jolloin Irlannin Sean St. Ledger vei maansa 2-1 johtoon. Ottelu päättyi kuitenkin tasalukemiin ja Italia ratkaisi kisapaikkansa, kun viimeisellä minuutilla Alberto Gilardino iski ottelun loppulukemiksi 2-2.


title: Italia jalkapallon MM-kilpailuissa 2010

text: Italia päätti MM-karsinnat 14. lokakuuta, kotiottelulla Kyprosta vastaan. Päävalmentaja Lippi päätti lepuuttaa ottelussa useita avainpelaajia ja monet vaihtopelaajat saivat päätösottelussa peliaikaa. Kypros johti ottelua pitkään yllätyksellisesti 2-0, mutta hyökkääjä Alberto Gilardino iski 14 minuutissa hattutempun ja sinetöi Italialle 3-2 voiton.


title: Italia jalkapallon MM-kilpailuissa 2010

text: Italia voitti tappioitta MM-karsintalohkonsa, lohkon 8:n, 24 pisteellä kymmenestä ottelusta ja eteni suoraan MM-kisoihin. Italia voitti otteluistaan seitsemän ja pelasi kolme tasapeliä. Lohkokakkoseksi sijoittui Irlanti joka keräsi 18 pistettä, kuusi vähemmän kuin Italia. Italian joukkueen paras maalintekijä MM-karsinnoissa oli Alberto Gilardino, joka viimeisteli neljä maalia.


title: Italia jalkapallon MM-kilpailuissa 2010

text: Euroopan sarjojen päätyttyä ja kaikkien pelaajien annettua näyttönsä, alkukesästä 2010, päävalmentaja Marcello Lippi valitsi Italian 30 pelaajan alustavan MM-kokoonpanon 2010 kisoihin. Näiden 30 pelaajan joukosta valittaisiin lopullinen 23 pelaajan kisajoukkue. Italian entinen avainpelaaja, kokenut hyökkääjä Francesco Totti joka oli lopettanut maajoukkueuransa vuoden 2006 MM-kultaan, oli ilmoittanut olevansa jälleen maajoukkueen käytettävissä vuoden 2010 MM-kisoissa, mutta Lippi ei kuitenkaan valinnut häntä alustavaan kokoonpanoon. Myös monet muut kokeneet pelaajat, kuten Antonio Cassano, Alessandro Nesta, Luca Toni ja Alessandro Del Piero jäivät ilman kutsua.


title: Italia jalkapallon MM-kilpailuissa 2010

text: Maalivahdit


title: Italia jalkapallon MM-kilpailuissa 2010

text: Puolustajat


title: Italia jalkapallon MM-kilpailuissa 2010

text: Keskikenttäpelaajat


title: Italia jalkapallon MM-kilpailuissa 2010

text: Hyökkääjät


Jääpallon alle 15-vuotiaiden maailmanmestaruuskilpailut on Kansainvälisen jääpalloliiton järjestämä alle 15-vuotiaiden miesten maajoukkueiden kansainvälinen jääpalloturnaus. Turnaus järjestettiin ensimmäisen kerran 1994, ja kisat 1994–1988 pelattiin alle 16-vuotiaiden joukkueilla. Alle 15-vuotiaat ovat nuorin juniori-ikäluokka, joka kilpailee jääpallon maailmanmestaruudesta. Alle 15-vuotiaiden MM-kilpailut käydään joka toinen vuosi.


title: Jääpallon alle 15-vuotiaiden maailmanmestaruuskilpailut

text: Kilpailuiden menestyneimmät maat ovat Ruotsi ja Venäjä, jotka ovat voittaneet neljä maailmanmestaruutta. Suomi on voittanut mestaruuden kahdesti.


title: David Welde

text: David Welde (s. 15. huhtikuuta 1994) on saksalainen yhdistetyn hiihtäjä, joka edustaa Sc Sohland -seuraa.


title: David Welde

text: Euroopan nuorten olympiafestivaaleilla Liberecissä vuonna 2011 Welde saavutti kultaa normaalimäen kilpailussa ja hopeaa parisprintissä Jakob Langen kanssa. Nuorten MM-kilpailuissa Liberecissä vuonna 2013 Welde saavutti kultaa joukkuekilpailussa ja hopeaa normaalimäen kilpailussa. Vuoden 2014 nuorten MM-kilpailuissa Val di Fiemmessä Welde saavutti normaalikilpailussa pronssia ja sprintissä hopeaa.


title: David Welde

text: Yhdistetyn maailmancupissa Welde kilpaili ensimmäisen kerran Kuusamossa joulukuussa 2012 sijoittuen 24:nneksi. Parhaimmillaan hän on sijoittunut 17:nneksi Almatyn suurmäen kilpailussa helmikuussa 2013.


title: Dombra

text: Dombra (домбыра tai dombyra kazakiksi, dambura uzbekiksi, dumbyra tataariksi ja baškiiriksi, tumbyra siperiantataariksi, danbura hazaraksi) on pitkäkaulainen luuttua muistuttava kielisoitin.


title: Sun City (albumi)

text: Sun City on vuonna 1985 ilmestynyt albumi, jonka julkaisi useista eri artisteista koostunut Artists United Against Apartheid -ryhmä. Steven Van Zandtin aloitteesta syntyneellä albumilla esiintyivät muun muassa Lou Reed, Bob Dylan, Bono, Bruce Springsteen, Ringo Starr ja Keith Richards. Levyllä lauloi myös suomalainen Michael Monroe.


title: Sun City (albumi)

text: Albumi oli protesti Etelä-Afrikassa harjoitettua apartheid-politiikkaa vastaan. Nimensä se sai Sun Cityn lomakohteesta, joka oli Bophuthatswanan bantustaniin perustettu viihdekeskus. Paikassa toimi muun muassa kasino sekä yökerhoja ja kylpylöitä. Etelä-Afrikan rotuerottelupolitiikan vuoksi myös Sun City oli YK:n julistamassa kulttuuriboikotissa, mutta siitä huolimatta kaupungissa kävi esiintymässä useita länsimaisia artisteja kuten Frank Sinatra, Rod Stewart, Status Quo, Paul Anka ja Elton John.


title: Sun City (albumi)

text:
Sun City nousi Yhdysvalloissa parhaimmillaan sijalle 31 Billboard 200-listalla. Kriitikoilta albumi sai kehuja, muun muassa amerikkalaiset pop- ja jazz-toimittajat valitsivat sen äänestyksessään vuoden 1985 viidenneksi parhaaksi levyksi. Rolling Stone -lehti listasi sen myöhemmin 1980-luvun parhaiden albumien joukossa sijalle 100.A-puoli
B-puoli
CD-version bonuskappale


title: Ben Bishop

text: Benjamin Bishop III (s. 21. marraskuuta 1986 Denver, Colorado, Yhdysvallat) on yhdysvaltalainen jääkiekkomaalivahti, joka pelaa NHL-joukkue Dallas Starsissa. Hän on 201 cm pitkä, mikä tekee Bishopista NHL:n kaikkien aikojen pisimmän maalivahdin. Bishopin vahvuuksiin kuuluu peittävyys, ketteryys, kiekonkäsittely ja pelinlukutaidot. Hän ottaa kuitenkin toisinaan liian suuria riskejä kiekon kanssa ja heittäytyy jäihin liian aikaisin.


title: Ben Bishop

text: Bishop syntyi Coloradon Denverissä, mutta kasvoi Missourin Saint Louisissa. Hän pelasi 8-vuotiaaksi asti hyökkääjänä, kunnes Bishop siirtyi maalivahdiksi. Hän pelasi juniorina Kirkwood Starsin ja St. Louis Junior Bluesin joukkueissa ja kävi lukion katolilaisessa Chaminade College Preparatory Schoolissa. Bishop siirtyi 18-vuotiaana NAHL-liigan Texas Tornadoon kaudeksi 2004–2005, jonka päätteeksi hän voitti sarjan mestaruuden, Robertson Cupin. Bishop valittiin NAHL:n tulokkaiden tähdistökentälliseen ja joukkueensa parhaaksi tulokkaaksi. Hän pelasi kauden aikana myös NAHL:n tähdistöottelussa.


title: Ben Bishop

text: Bishopin kotikaupungin NHL-joukkue St. Louis Blues varasi hänet kolmannella kierroksella 85. pelaajana kesällä . Vuosina 2005–2008 Bishop kävi Mainen yliopistoa. Hänet valittiin ensimmäisellä yliopistokaudellaan 2005–2006 sekä Hockey Eastin lokakuun 2005 että helmikuun 2006 parhaaksi tulokkaaksi. Helmikuussa Bishop valittiin myös sarjan kuukauden pelaajaksi ja maalivahdiksi. Hänet valittiin myös usean kerran kauden aikana Hockey Eastin viikon tulokkaaksi. Bishop johdatti UMainen Frozen Four -turnauksen semifinaaleihin sekä vuonna 2006 että vuonna 2007. Vuosina 2007 ja 2008 hänet valittiin Hockey Eastin akateemiseen tähdistökentälliseen ja viimeisen yliopistokautensa 2007–2008 päätteeksi myös sarjan toiseen tähdistökentälliseen.


title: Ben Bishop

text: Maaliskuussa 2008 Bishop teki kolmivuotisen tulokassopimuksen St. Louis Bluesin kanssa. Hän pelasi jo viimeisen yliopistokautensa 2007–2008 päätyttyä seuran farmijoukkue Peoria Rivermenissa, AHL:ssä. Bishop aloitti joukkueessa myös kauden 2008–2009. Hänet nostettiin ensimmäisen kerran Bluesin NHL-kokoonpanoon 19. lokakuuta 2008. Bishop teki NHL-debyyttinsä 24. lokakuuta 2008 Los Angeles Kingsia vastaan, kun hänet vaihdettiin joukkueen maaliin toiseen erään. Tämä kuitenkin johtui erikoisesta syystä, sillä ottelun aloittanut maalivahti Manny Legacé loukkaantui kompastuttuaan mattoon, joka oli tuotu ottelun avauskiekon pudottanutta republikaanien varapresidenttiehdokas Sarah Palinia varten. Legacé pelasi kuitenkin avauserän ja päästi kaksi maalia. Ottelu päättyi lopulta Kingsin 4–0-voittoon. Bishop pelasi kauden aikana kuusi NHL-ottelua ja toimi loppukaudella Bluesin pääasiallisena kakkosmaalivahtina.


title: Ben Bishop

text: Kauden 2009–2010 Bishop pelasi kokonaan farmijoukkue Rivermenissa. Kaudella 2010–2011 hän pelasi seitsemän NHL-ottelua. Bishop nostettiin Bluesin NHL-kokoonpanoon 4. helmikuuta 2011, kun Jaroslav Halák loukkaantui. Hän pelasi NHL-uransa ensimmäisen nollapelin 25. helmikuuta 2011 vieraissa Edmonton Oilersia vastaan. Bishop torjui Bluesin 0–5-voittoon päättyneessä ottelussa 39 kertaa. Heinäkuussa 2011 hän teki vuoden mittaisen ja kaksisuuntaisen jatkosopimuksen joukkueen kanssa. Bishop aloitti myös kauden 2011–2012 farmissa, eikä ehtinyt pelata otteluakaan Bluesissa. Hänet valittiin 15. tammikuuta 2012 AHL:n viikon pelaajaksi. Helmikuussa 2012 Blues kauppasi Bishopin Ottawa Senatorsiin vaihdossa toisen kierroksen varausvuoroon kesälle . Senators solmi samalla vuoden mittaisen jatkosopimuksen hänen kanssaan. Bishop siirrettiin kauppaamisensa jälkeen farmijoukkue Binghamton Senatorsiin, mutta maaliskuussa hänet nostettiin Ottawan NHL-joukkueen kakkosmaalivahdiksi, kun Robin Lehner puolestaan siirrettiin farmiin. Bishop pelasi loppukaudella kymmenen NHL-ottelua. Suurimman osan kaudestaan AHL:ssä pelannut Bishop valittiin kauden päätteeksi liigan ensimmäiseen tähdistökentälliseen.


title: Ben Bishop

text: Bishop aloitti kauden 2012–2013 Bingmantonin AHL-joukkueessa lähinnä tammikuuhun 2013 asti kestäneen NHL:n työsulun vuoksi. Työsulun päätyttyä hän liittyi kuuden muun pelaajan ohella Ottawan harjoitusleirille ja sai paikan Senatorsin kokoonpanosta. Bishop sai vastuuta varsinkin Craig Andersonin loukkaantumisen myötä ja pelasi 13 ottelua, kunnes hänet kaupattiin siirtotakarajalla, huhtikuussa 2013 Tampa Bay Lightningiin vaihdossa Cory Conacheriin ja kesän neljännen kierroksen varausvuoroon. Bishop torjui heti Ligtning-debyytissään nollapelin 4. huhtikuuta 2013 vieraissa Carolina Hurricanesia vastaan. Hänestä tuli joukkueen seurahistorian toinen debyytissään nollapelin torjunut maalivahti Dwayne Rolosonin jälkeen. Bishop teki myös 45 torjunnallaan Lightningin historian uuden torjuntaennätyksen nollapelissä. Yhteensä hän pelasi lyhennetyn NHL-kauden aikana 22 runkosarjaottelua.


title: Ben Bishop

text: Huhtikuussa 2013 Bishop teki kaksivuotisen ja 4,6 miljoonan dollarin arvoisen jatkosopimuksen Lightningin kanssa. Hän nousi kaudella 2013–2014 joukkueen ykkösmaalivahdiksi ja torjui 63 runkosarjaottelua. Bishop teki voitoillaan (37), nollapeleillän (5), päästyttyjen maalien keskiarvollaan (2.23) ja torjuntaprosentillaan (92,4) Lightningin seurahistorian yhden kauden runkosarjan ennätyksen. 19. tammikuuta 2014 Carolina Hurricanesia vastaan hän teki myös joukkueen seurakohtaisen yhden ottelun torjuntaennätyksen 48 torjunnallaan. Pudotuspelit Bishopilta jäi kuitenkin väliin aivan runkosarjan lopulla sattuneen loukkaantumisen vuoksi. Bishop oli kauden päätteeksi ehdolla NHL:n parhaalle maalivahdille myönnettävän Vezina Trophyn voittajaksi, mutta palkinto meni lopulta Boston Bruinsin Tuukka Raskille. Elokuussa 2014 Bishopin sopimusta Lightningin kanssa pidennettiin kahdella vuodella kevääseen 2017 saakka ja se on arvoltaan 11,9 miljoonan dollarin suuruinen.


title: Ben Bishop

text: Kaudella 2014–2015 Bishop rikkoi oman Lightningin seurahistorian yhden kauden voittoennätyksensä torjumalla runkosarjassa 40 voittoa. Hän torjui joukkueen aina Stanley Cup -finaaleihin saakka, jossa vastaan asettui Chicago Blackhawks. Toisessa finaaliottelussa 6. kesäkuuta 2015 Bishop loukkasi nivusensa kolmannessa erässä ja hänet vaihdettiin Andrei Vasilevskiin. Bishop palasi ottelussa pian taas Lightning-maalille, mutta hänet jouduttiin vaihtamaan uudestaan. Lightning voitti ottelun 3–4. Bishop huilasi nivusensa vuoksi neljännen finaaliottelun, mutta pelasi vaivoistaan huolimatta kaikki kolme muuta ottelua. Blackhawks voitti kuitenkin lopulta mestaruuden otteluvoitoin 4–2.


title: Ben Bishop

text: Toukokuussa 2017 Bishop solmi Dallas Starsin kanssa 6 vuoden ja 29,5 miljoonan dollarin arvoisen sopimuksen.


title: Ben Bishop

text: Bishop edusti Yhdysvaltoja MM-kilpailuissa vuosina 2010 ja 2013, joista jälkimmäinen turnaus päättyi pronssiin.


title: Ben Bishop

text: Bishop kantaa Benjamin-nimeä kolmannessa sukupolvessa. Hänen isoisänsä pelasi tennistä ammattilaisena ja osallistui myös Yhdysvaltain avoimeen tennisturnaukseen.


title: Hot (Innan kappale)

text: Hot on romanialaisen laulaja-lauluntekijä Innan kappale hänen samannimiseltä studioalbumilta. Sen julkaisi Roton Records albumin ensimmäisenä singlenä 12. marraskuuta 2008. Sebastian Baracin, Radu Bolfean sekä Marcel Botezanin sanoittama ja tuottama kappale on ylätempoinen electro house-kappale trancemusiikin elementeillä. Sanoituksellisesti kappale kertoo tarinan siitä kuinka vahva yhteys voi olla kahden rakastajan välillä.


title: Hot (Innan kappale)

text: Kappale vastaanotettiin myönteisesti musiikkikriitikoiden keskuudessa, jotka kehuivat sen biittiä, yksinkertaisuutta sekä tehokkuutta. "Hot" oli kaupallinen menestys, sijoittuen virallisen singlelistan kärkeen Espanjassa sekä tanssilistan kärkeen Unkarissa, Britanniassa ja Yhdysvalloissa. Kappale on päässyt kymmenen parhaan joukkoon Belgiassa, Tšekissä, Ranskassa, Alankomaissa ja Romaniassa. Kappaleelle on tehty myös kaksi eurooppalaisen klubiteeman omaavaa musiikkivideota, joista ensimmäinen julkaistiin 10. marraskuuta 2008. Inna on esittänyt kappaleen lukuisissa tapahtumissa ympäri Eurooppaa, kuten vuoden 2009 Eska Music Awardsissa, Legendario Ice Experiencessä, Loop Livessä, sekä Sopot Hit Festival-tapahtumassa Puolassa.


title: Marco Pichlmayer

text: Marco Pichlmayer (s. 27. heinäkuuta 1987) on itävaltalainen yhdistetyn hiihtäjä, joka edustaa WSC Bad Mitterndorf -seuraa.


title: Marco Pichlmayer

text: Nuorten MM-kilpailuissa Kranjissa vuonna 2006 Pichlmayer saavutti hopeaa joukkuekilpailussa. Tarvision nuorten MM-kilpailuissa 2007 hän oli kultaa voittaneessa Itävallan joukkueessa sekä saavutti hopeaa 10 kilometrin Gundersen-kilpailussa. Liberecin MM-kilpailuissa 2009 hän sijoittui 18:nneksi suurmäen kilpailussa.


title: Marco Pichlmayer

text: Yhdistetyn maailmancupissa Pichlmayer kilpaili ensimmäisen kerran Lahdessa maaliskuussa 2006 sijoittuen 28:nneksi. Kymmenen parhaan joukkoon hän sijoittui ensimmäisen kerran Chaux-Neuvessa helmikuussa 2009 oltuaan kuudes. Se on myös hänen paras sijoituksensa henkilökohtaisissa kilpailuissa. Joukkuekilpailussa hän on sijoittunut kahdesti kolmanneksi.


title: Orleanssi

text: Orleanssi (ransk. "orléans") on alpakkakangasta, jossa loimi on kerrattua puuvillaa, kude hienoa villasta kehrättyä kampalankaa tai mohairia. Nimi johtuu Orléansin kaupungista. Kansa voi olla joko yksiväristä tai meleerattua.


title: Filip Šovagović

text: Filip Šovagović (s. 13. syyskuuta 1966 Zagreb, Kroatia, Jugoslavia) on kroatialainen näyttelijä, joka tunnetaan Ceran roolista elokuvassa "Ei kenenkään maa".


title: Love (Innan kappale)

text: Love on romanialaisen laulaja-lauluntekijä Innann kappale. Sen sanoitti ja tuotti tanssimusiikkitrio Play & Win. Se julkaistiin Innan ensimmäisen, Hot-studioalbumin toisena singlenä. Sen julkaisivat Roton ja Ultra Records digitaalisesti ladattavana lukuisissa Euroopan valtioissa sekä Yhdysvalloissa 22. heinäkuuta 2009. Britanniassa kappaleen singlejulkaisu tapahtui vasta 3. heinäkuuta 2011. "Love" on kuitenkin ollut saatavuudeltaan hyvin rajoitettu julkaisunsa jälkeen, sillä sitä on ollut saatavilla pääosin airplay-singlenä ja kokonainen virallinen single on julkaistu tähän mennessä vain Romaniassa, Espanjassa sekä Yhdysvalloissa. Monissa valtioissa, joissa kappale julkaistiin singlenä, käytetään Play & Winin radioversiota virallisena singlenä. Kappaleen sanoitus kertoo siitä kuinka monimutkaisia tilanteita rakkaudessa voi tulla vastaan.


title: Love (Innan kappale)

text: Kappale on tähän mennessä saavuttanut menestystä Tšekissä, Puolassa, Unkarissa ja Romaniassa, jossa siitä tuli artistin toinen peräkkäinen Top 20-hitti. Romaniassa ja Puolassa "Love" päihitti edellisen Hot-singlen listasijoitusten osalta. Alankomaissa se julkaistiin albumin kolmantena singlenä, kun kuultiin huhua että "10 Minutes" julkaistiin siellä albumin ensimmäisenä singlenä.


title: Ortolanin koe

text: Ortolanin koe on vastasyntyneelle tehtävä koe, jolla todetaan synnynnäinen lonkan sijoiltaanmeno. Se on nimetty italialaisen lastenlääkärin Marius Ortolanin mukaan.


title: Sininaamamedestäjä

text: Sininaamamedestäjä ("Anthreptes reichenowi") on medestäjien heimoon kuuluva varpuslintu.


title: Sininaamamedestäjä

text: Sininaamamedestäjää tavataan Keniassa, Mosambikissa, Tansaniassa ja Zimbabwessa. Laji on luokiteltu silmälläpidettäväksi, koska sen uskotaan olevan vähenemässä ja koska sen populaation uskotaan olevan pieni.


title: Ikkelänjoki

text: Ikkelänjoki on Etelä-Pohjanmaalla Kauhajoen kaupungissa sijaitseva joki. Se saa alkunsa Kauhajoen itäosassa Ikkeläjärven kylässä sijaitsevasta Ikkeläjärvestä, ja laskee Kauhajokeen Aronkylän Ikkelänkylässä. Matkalla joki kulkee Sahankylän, Lamminmaan ja Lustilan kylien alueiden kautta.


title: Ikkelänjoki

text: Joki ja sen yläjuoksulla sijaitseva Ikkeläjärvi ovat luultavasti saaneet nimensä joen alajuoksulla sijaitsevasta Ikkelän talosta, joka on yksi Kauhajoen kantataloja. Ikkelän talon nimi puolestaan on selitetty mm. vanhan Pohjois-Satakunnan eräkulttuurin aikaiseksi siirtonimeksi Karkusta


title: Ikkelänjoki

text: Joessa on luontaisesti hyvä taimen- ja harjuskanta ja taimenkantaa joessa yritetään pitää yllä myös vuosittaisilla istutuksilla.


title: Ikkelänjoki

text: Ikkelänjokeen laskee useita pienempiä jokia ja puroja, joista tärkeimmät ovat Myllyluoma, Isoluoma, Hosiaisluoma, Haasioluoma, Männistönluoma ja Sotkanluoma joista kaksi ensimmäistä saa alkunsa Ison Koihnannevan Natura 2000-alueilta. Osassa näistä puroista on myös oma taimenkanta.


title: Ikkelänjoki

text: Joessa ja sen sivupuroissa esiintyy myös majavia, joiden nostattamista tulvista on aiheutunut vahinkoa jokivarsien talousmetsälle.


title: Miestä ei voi raiskata (elokuva)

text: Miestä ei voi raiskata ("Män kan inte våldtas") on Jörn Donnerin ohjaama suomalais-ruotsalainen draamaelokuva vuodelta 1978. Se perustuu Märta Tikkasen samannimiseen romaaniin.


title: Miestä ei voi raiskata (elokuva)

text: Kirjastovirkailija ja 17-vuotiaan pojan yksinhuoltaja Eva lähtee juhlimaan 40-vuotissyntymäpäiväänsä työtoverinsa Agnetan kanssa. Muuan mies tanssittaa Evaa ahkerasti. Agneta poistuu kesken illan, ja Eva lähtee miehen asuntoon. Mies yrittää lähennellä, mutta Eva torjuu hänet. Lopulta mies raiskaa Evan.


title: Miestä ei voi raiskata (elokuva)

text: Järkyttyneenä Eva raahautuu aamulla ulos asunnosta miehen vielä nukkuessa ja siistiytyy puiston vesipostin avulla. Toivuttuaan Eva alkaa jäljittää raiskaajaansa tummaan peruukkiin naamioituneena. Hän löytää miehen, joka osoittautuu mestariluokan keilailijaksi ja autokauppiaaksi. Miestä varjostaessaan Eva näkee myös tämän lapset ja tapaa tämän ex-vaimon, joka luonnehtii miestä maailman suurimmaksi paskaksi.


title: Miestä ei voi raiskata (elokuva)

text: Eva pyytää neuvoja tutulta asianajaja Bertililtä, jonka kanssa hänellä on ollut suhde avioeronsa jälkeen. Bertilin kesämökillä Eva kyselee raiskausoikeudenkäynneistä. Mies kertoo voittaneensa juuri vastaavanlaisen tapauksen raiskaajamiehen asianajajana, koska ulkoisia väkivallan merkkejä ei löydetty.


title: Miestä ei voi raiskata (elokuva)

text: Eva löytää kesämökin kaapista sodanaikaisen Parabellum-pistoolin ja panoksia ja liftaa ne mukanaan kaupunkiin. Hän alkaa harjoitella ampumista kaatopaikalla ja jatkaa raiskaajansa varjostamista, kunnes mies itsekin huomaa hänet.


title: Miestä ei voi raiskata (elokuva)

text: Lopulta Eva lähtee valeasussa miehen asunnolle, mutta ottaakin peruukkinsa pois ja päättää kohdata miehen kasvotusten. Eva pakottaa miehen aseella uhaten riisuutumaan, sitoo tämän sänkyyn ja jättää miehen tätä tapaamaan tulevan seurueen kummasteltavaksi.


title: Miestä ei voi raiskata (elokuva)

text: Eva menee ilmoittautumaan poliisiasemalle ja väittää raiskanneensa miehen. ”Ei miestä voi raiskata”, nuori poliisi sanoo. Eva poistuu, heittää aseen ja peruukin veteen ja näyttää helpottuneelta.


title: Loimumedestäjä

text: Loimumedestäjä ("Anthreptes anchietae") on medestäjien heimoon kuuluva varpuslintu.


title: Loimumedestäjä

text: Loimumedestäjää tavataan Angolassa, Kongon demokraattisessa tasavallassa, Malawissa, Mosambikissa, Tansaniassa ja Sambiassa. Lajin kannankehitys on vakaa, ja se on luokiteltu elinvoimaiseksi.


title: Philipp Orter

text: Philipp Orter (s. 16. helmikuuta 1994) on itävaltalainen yhdistetyn hiihtäjä, joka edustaa SV-Villach -seuraa.


title: Philipp Orter

text: Euroopan nuorten olympiafestivaaleilla Liberecissä vuonna 2011 Orter saavutti kultaa parisprintissä Paul Gerstgraserin kanssa. Erzurumin nuorten MM-kilpailuissa 2012 hän oli kultaa voittaneessa Itävallan joukkueessa. Liberecin nuorten MM-kilpailuissa 2013 hän saavutti hopeaa Itävallan joukkueessa. Vuoden 2014 nuorten MM-kilpailuissa Val di Fiemmessä Orter voitti kultaa molemmissa henkilökohtaisissa kilpailuissa. Falunin MM-kilpailuissa 2015 hän sijoittui normaalimäen Gundersen-kilpailussa 14:nneksi. Lahden MM-kilpailuissa 2017 hän sai joukkuepronssia sekä oli normaalimäen Gundersen-kilpailussa kahdeksas ja suurmäessä kahdestoista.